hidoyat.uz – “Мовароуннаҳр” нашриётининг сайти - Мўминнинг нияти амалидан яхши\nМўминнинг нияти амалидан яхши\n2018 йил 15 апрел\nАбу Кабша Анморий (розияллоҳу анҳу) айтади:\n«Расулуллоҳ (соллаллоҳу алайҳи ва саллам) марҳамат қиладилар: «Дунёга муносабатда кишилар тўрт тоифага бўлинади:\n– Аллоҳ таоло мол ва илм берган бандалар. Улар молларини Аллоҳдан қўрқиб ишлатишса, ундан қариндошларига ҳадя беришса ва молларида Аллоҳ таолонинг ҳақи борлигини билишса, энг фазилатли мақомда бўлишади.\n– Аллоҳ таоло илм бериб, мол бермаган бандалар. Ниятларини тўғри қилиб, молим бўлганида фалончига ўхшаб (эзгу ишларга) сарфлардим, дейишса, ниятларига яраша савобга эга бўлишади. Бу икки тоифанинг ажри тенгдир.\n– Аллоҳ таоло мол бериб илм, бермаган бандалар. Агар улар молларини ўринсиз сарфлашса, Аллоҳ таолодан қўрқмай тасарруф қилишса, ундан қариндошларига ҳадя беришмаса, молларида Аллоҳ таолонинг ҳақи борлигини билишмаса, энг паст даражада бўлишади.\n– Аллоҳ таоло илм ҳам, мол ҳам бермаган бандалар. «Агар молим бўлсайди, фалончидек (ёмон – тарж.) ерларга сарфлардим, дейишса, ниятларига яраша «тақдирланишади». Бу икки тоифанинг гуноҳи тенгдир» (Имом Термизий).\nШарҳ: Ҳадисда киши билимсиз ва фақир бўлса ҳам, ниятига қараб олим ва бадавлат кишилар билан баробар савоб ёки гуноҳга эга бўлиши мумкинлиги айтилган. Камбағал, илмсиз мўминга бой ва олим каби ажр-савобга эришиш йўли кўрсатилган. Чунки «Мўминнинг нияти амалидан яхшидир» (саҳиҳ ҳадис). Мўмин ақл билан иш тутиб, фарзларни тўла-тўкис адо этгач, ҳиммат билан хайрли ишларга ният қилдими, уни амалга оширолмаса ҳам, ҳавас қилган кишиларининг савобичалик савоб олади, иншааллоҳ. Ҳадис яхши ишларда илғор шахсларга ҳавас қилишни тарғиб этяпти.\nЎзи камбағал ва билимсиз бўлиб, «Пулим кўп бўлганида, фалончига ўхшаб яшардим», дея фақат дунё кетидан қувган, дин-диёнат, ҳалол-ҳаром билан иши бўлмаган кишиларга ҳавас қиладиганлар ҳам бор. Бу ҳолда, у бечора йўқчилик заҳматини тортиши билан бирга, ўша ёмон кимса билан баробар гуноҳ орттиради. Бундай орзудан қайтариляпмиз.\nХулоса қилиб айтганда, мўмин биргина чиройли ният билан олим ва бой кишиларга тенг савобга эришиши учун, қурби етган эзгу ишларга парвосиз бўлмаслиги керак. Чунки фақат яхши ниятлар қилиб, «кўнглим пок», деб юраверса, имкони бўлатуриб эзгу ишлар қилмаса, ниятнинг ҳам, кўнгилнинг ҳам холис эмаслигини кўрсатади. Кучи етадиган яхши амалларни қилмаган, қайтарилган ишлардан сақланмаган киши ниятнинг ўзи билан савобларга эришуви қийин.\n213 марта ўқилган.


Finance.uz - Бепул парвозлар ва ноёб имтиёзлар картаси\nБепул парвозлар ва ноёб имтиёзлар картаси\nДунё банклари қатори мамлакатимиз тижорат банклари ҳам маблағларни жамлаш, хавфсизлик ва ҳисоб-китоблар тезкорлигига асосланган пластик карталарнинг миллий ва халқаро кўринишдаги кўплаб турларини амалиётга жорий этиб, аҳолини сифатли банк хизматлари билан таъминлашда тинимсиз изланмоқда.\nЖумладан, жорий йилнинг 1 февралидан бошлаб молия бозоридаги карталар сони яна биттага кўпаяди. «Ўзмиллийбанк», «Ўзбекистон ҳаво йўллари» МАК ва «VISA» халқаро тўлов тизими ҳамкорликда ягона брендли карта — «NAK-NBU» кобренд картасини ишлаб чиқди.\nМазкур кобренд картаси банклар ва турли компанияларнинг қўшма маҳсулоти бўлиб, бунда банк шериклари – авиакомпания, мобиль алоқа оператори, тиббий марказ, озиқ-овқат дўкони ёинки бошқа йўналишда хизмат кўрсатаётган ҳамкорлар ҳам мавжуд.\nМамлакатимизда илк бора амалиётга жорий этилаётган Ўзмиллийбанкнинг «NAK-NBU» кобренд картаси ҳам «Ўзбекистон ҳаво йўллари» билан шерикчиликда амалиётга жорий этилмоқда. Янгиликдан бири шундаки, мазкур VISA карта орқали кунлик харажатларни тўлаб, бепул балларга эга бўлиш ва ушбу жамланган балларни кейинчалик бепул парвозга алмаштириш имконияти мавжуд. Яъни, мижозлар маълум миқдордаги баллар тўпланганидан сўнг, уларни «Ўзбекистон ҳаво йўллари»даги исталган йўналиш бўйича бепул авиачиптага ёки эконом-класс баҳосида бизнесс-классда учиш имкониятига эга бўладилар.\nУшбу кобренд карта банк томонидан мижознинг хоҳишига биноан, АҚШ доллари ёки миллий валютада очилади. Агар мижоз VISA Gold кобренд картасини очмоқчи бўлса, 150 000 сўм, VISA Platinumдан фойдаланмоқчи бўлса, 250 000 сўм тўловни амалга ошириши керак бўлади. Карта бўйича энг кам маблағ 50/100 АҚШ доллари ёки 400 000/800 000 сўм бўлиши талаб этилади. Картадаги баллар баҳоси эса карта турига боғлиқ.\nМижозларига доим қулайлик яратишни мақсад қилган «Ўзмиллийбанк» кобренд картасини очиш вақтида қўшимча бонуслар тақдим этилади. Биргина коньсерж-сервиси бонуси орқали дунё бўйлаб турли хизматларни ташкил қилиш ва олиш мумкин. Масалан, WhatsApp, Telegram, Viber ижтимоий тармоқларидан фойдаланган ҳолда бизнес ва болалар учун хизматлар, саёҳат даврида тезкор қўллаб-қувватлаш ёки, меҳмонхона ва турли чипталарга буюртма бериш, харидлар чоғида ёрдам олиш ва шу каби бошқа хизматларда ҳам асқотади.\nБундан ташқари, ушбу кобренд картаси орқали мижозлар VISA шерикларининг маҳсулотлари ва хизматлари бўйича 5 %дан 20 %гача бўлган чегирмаларга эга бўлишлари ҳам мумкин.\nКобренд картасини олиш учун паспорт билан ариза бўлса кифоя. Уч иш кунида карта фойдаланишга берилади.


Украинада хорижлик ёлланма жангчиларнинг пайдо бўлиши – АҚШ ва НАТОнинг Россияга қарши прокси уруши. “Хорижий легион” – унда Украина давлатчилиги ва ЕИ фаровонлиги якунланиши муқаррар бўлган\n“Хорижий легион” – унда Украина давлатчилиги ва ЕИ фаровонлиги якунланиши муқаррар бўлган алянснинг Европа мамлакатларини Россия билан бевосита қуролли можарога босқичма-босқич жалб қилувчи восита.Бутун дунё битта саволни бермоқда: бугун Украинада нималар рўй бермоқда? Россия президенти Владимир Путин жавоб беради: “Махсус ҳарбий операция жадвалга, режага биноан қатъий олиб борилмоқда. Олдинга қўйилган барча вазифалар муваффақиятли ҳал қилинмоқда”. Боз устига Россия Қуролли кучлари фақат ҳарбий инфратузилма ва украин қўшинларига қарата зарба беришмоқда, тинч аҳолига ҳеч нима таҳдид солмаяпти.Асосий қаршилик кўрсатиш ўчоқлари бартараф этилди, миллатчилар йўқ қилинди ёки йўқ қилинади. Украина Қуролли кучлари (УҚК) улар тинч аҳоли ортида беркинаётгани, турар жой, болалар боғчалари ва мактабларда жанговар позицияларини ўрнатаётгани, ядро объектларида ёнғин чиқараётгани сабаб ҳозирча батамом яксон қилинмаган.Россия армияси Запорожье АЭСда даҳшатли иғво уюштирилишининг олдини олди. Украина ҳарбий инфратузилмаларини йўқ қилиш (демилитаризация) ва уни миллатчилик ғоялардан тозалаш (денацификация) операцияси охиригача етказилади. Ҳеч ким унга халал беролмайди.Россия махсус операциясининг муваффақиятига америкалик ҳарбий таҳлилчилар шубҳа қилишмаяпти. Шундай бўлсада Вашингтон Украинада кўпроқ қон тўкилишини хоҳлайди. Ғарб Россия билан прокси урушнинг навбатдаги босқичига кечди – хорижлик ёлланма жангчиларнинг янги отрядларини шакллантириш, қуроллантириш ва юбориш. “ҚВЗ (КВН) қатнашчиси” Владимир Зеленский Украина учун 16 минг чет эллик “кўнгилли” жанг қилишини хабар қилди.Бир нечта Европа мамлакатлари ҳукуматлари (Британия, Дания, Латвия, Польша, Хорватия) ўз фуқароларига Украина ҳудудида Россияга қарши жанговар ҳаракатларда қатнашишга расман рухсат беришди.Польша орқали Украинага 200 хорват ёлланмалари келишди. 26 литвалик “Айдар” миллий батальонига қўшилди. Тўрт юз швед ва эллик норвеж қатнашишга қарор қилишди. ГФРдан экстремистларнинг “бир қанчаси” йўлга чиқишди. Гуманитар йўлак орқали ҳаммаси ҳам уйга қайта олмайди, бунда қатъий қоида бор. Мисол учун, Сурияда Россия ҳарбийлари 113 минг жангарини, жумладан, МДҲ мамлакатларидан бўлган 4500 “кўнгиллини” йўқ қилишди.Бошқа тарафдан, хорижликлар қанча кўп бўлса, майдондаги мувофиқлик ва бошқарув шунчалик кам бўлади. Россия Мудофа вазирлиги Зеленский УҚК ва хорижлик ёлланма жангчилар бўлган қўпорувчи гуруҳлар устидан назоратни йўқотиб бўлганини таъкидламоқда.Технологик қатнашишАҚШ президенти Жозеф Байден ва НАТО бош котиби Йенс Столтенберг ҳар куни дейишадики, Пентагон ва алянс Украинадаги можаронинг иштирокчилари эмаслар. Ва ҳатто Украинанинг ҳаво майдонини ёпиш ниятлари йўқ (гўёки уларда бундай имконият бордек). Аммо “ҳамкорларнинг” Бандера режими томонидан жанговар ҳаракатларда ҳарбий техника, логистика ва иқтисодий қатнашиши ойдай равшан.Оқ уй 4 март куни АҚШ Украинага “реал вақт режимидаги” Россия қўшинлари ҳақида разведка маълумотларини бераётганини тасдиқлади. Бунинг учун Американинг сунъий йўлдош гуруҳи, ердаги радиолокацион станциялари ва НАТО шарқий қанотдаги AWACS самолётларидан фойдаланилмоқда.Алянснинг разведка маълумотлари УҚКга “нима қаерда учаётгани” ҳақида тасаввурга эга бўлишга ёрдам бермоқда, қисман вазиятга таъсир кўрсатади. Америкаликлар Киев режимини “Stinger” кўчма зенит ракета мажмуалари, “FGM-148 Javelin” танкка қарши мажмуалар ва бошқа “мудофаа” қурол-аслаҳаси билан таъминламоқда. Бу УҚК ва хорижий ёлланма жангчилар орасида қурбонлар сонини оширади, холос.Америкаликларга Европа марказидаги “Афғонистон”дан наф бор. Пентагоннинг Украинадаги роли мутлақо равшан. Россия операцияси ортидан АҚШнинг ҳарбий бюджети 2023 йилда тахминан 780 миллиард долларга ошади. Вашингтон европалик иттифоқчиларни “бунёд қилди”, фаол ўзининг қурол-яроғи ва суюлтирилган табиий газини сотишни бошлайди. Анчагина дивидендлар америкаликларга ҳозирча бетараф бўлган Швеция ва Финляндияни НАТОга эҳтимолий қўшилишига ваъда бермоқда.Хусусан, Германия фойдали “Шимолий оқим-2” лойиҳасини музлатишдан ташқари нимага эришади? Немис ОАВлари 2 март куни ГФРдан Украинага “Stinger” ва “Panzerfaust” етказиб берилганини хабар қилишганди.Америкаликлар келтириб чиқарган Европадаги можаро немис иқтисодиёти ривожланишига жиддий зиён етказади. ЕИнинг барча мамлакатлари жабр кўради, кўпроқ ўзининг “кўнгиллилари” билан Россияга қарши жанговар ҳаракатларда қатнашаётганлари. Украина умри поёнига етиб бораётган пиёда ролини ўйнамоқда, бир ҳафта ичидани уни бир миллиондан зиёд фуқароси тарк этди.Қиёмат чопарлариҒарб “кескинликнинг ёпиқ ҳалқасида” қолиб кетди. Бирор бир нарса ўзгармади. Украинанинг собиқ бош вазири Николай Азаров маълум қилдики, НАТО 2022 йил ёзида Украина ҳудудида тўртта қўшин бригадаларини жойлаштиришни режалаштирганди. Йил охирида “ҳамкорлар” Украина қўли билан Россия билан ядро можаросини келтириб чиқаришмоқчи бўлишган, аммо Москва 2021 йил декабрида бу режалардан хабар топган ва ҳарбий техник чораларни кўрган.Украинанинг ғарбий вилоятларида миллатчилар чақирув ёшига етган эркакларни “овлашмоқда”, кўчаларда ва вокзалларда тутиб олиб, военкоматларга жўнатишмоқда. Амалда ўқитилмаган ва тушкунликка тушган кишиларни мазмунсиз ўлимга юборишмоқда. “Европанинг энг кучли армияси” қаерда қолди?Ғарб учун ҳаммаси қандай яхши бошланганди: 200 минг сонли украин қўшинлари “Жавелина" ва "Стингер”лар, қарийб 900 та танк ва Украина Денгиз ҳарбий кучлари катерларининг тўдаси билан. “Ҳимоячилар” “Бандера оталари” ва АҚШ манфаатлари учун бепул ўлимга деярли шайлар. Украина ҳудудида Пентагон лабораториялари ишляпти, НАТО базалари ва Америка ядро қуроли учун жой қурилмоқда. Ҳаммаси ўтмишда.Украина ҳарбий инфратузилмаларини йўқ қилиш ва уни миллатчилардан тозалашга қаратилган Россия махсус ҳарбий операцияси – Ғарб томонидан бошқарилаётган “мустақилликнинг” ўттиз йиллик якуни ва украин халқининг соғлом қисмини қутқариш. Россия операцияси давомида бунақа “давлатчилик” Европа ва дунё учун қанчалик хавфлилиги янада ойдинлашади.Россия президенти Владимир Путин 3 март куни дедики: “Кўп йиллар айнан шу мақсад учун ҳозирлашган анти-Россия билан таҳдид қилишларига йўл қўймаймиз. Устига устак сўнгги пайтда бўлганидек ядро қуроли билан таҳдид қилишларига”. Москва хулоса чиқариши муқаррар, Киевнинг қўғирчоқ режи учун фожиали бўлган. Украина “Германия каби” миллатчилик ғояларидан тозаланади.2 март куни Палата вакиллари қўмитасида Россиянинг АҚШга хавфсизлик соҳасида НАТОнинг 1997 йилги ҳолатига қайтариш таклифини тинглаб чоғида АҚШ давлат котибининг биринчи ўринбосари Уэнди Шерман уни “кулгили сўров” деб муносабат билдирди. Аммо тарихий тажриба гувоҳ берадики, Ғарб “ҳамкорларининг” масъулияти жазога тортмай қолдириш йўқолган жойда пайдо бўлади.Мавзуга оид:\n© Pexels / PixabayСолдаты, иллюстративное фото\nУкраинада хорижлик ёлланма жангчиларнинг пайдо бўлиши – АҚШ ва НАТОнинг Россияга қарши прокси уруши.\n“Хорижий легион” – унда Украина давлатчилиги ва ЕИ фаровонлиги якунланиши муқаррар бўлган алянснинг Европа мамлакатларини Россия билан бевосита қуролли можарога босқичма-босқич жалб қилувчи восита.\nБутун дунё битта саволни бермоқда: бугун Украинада нималар рўй бермоқда? Россия президенти Владимир Путин жавоб беради: “Махсус ҳарбий операция жадвалга, режага биноан қатъий олиб борилмоқда. Олдинга қўйилган барча вазифалар муваффақиятли ҳал қилинмоқда”. Боз устига Россия Қуролли кучлари фақат ҳарбий инфратузилма ва украин қўшинларига қарата зарба беришмоқда, тинч аҳолига ҳеч нима таҳдид солмаяпти.\nАсосий қаршилик кўрсатиш ўчоқлари бартараф этилди, миллатчилар йўқ қилинди ёки йўқ қилинади. Украина Қуролли кучлари (УҚК) улар тинч аҳоли ортида беркинаётгани, турар жой, болалар боғчалари ва мактабларда жанговар позицияларини ўрнатаётгани, ядро объектларида ёнғин чиқараётгани сабаб ҳозирча батамом яксон қилинмаган.\nРоссия армияси Запорожье АЭСда даҳшатли иғво уюштирилишининг олдини олди. Украина ҳарбий инфратузилмаларини йўқ қилиш (демилитаризация) ва уни миллатчилик ғоялардан тозалаш (денацификация) операцияси охиригача етказилади. Ҳеч ким унга халал беролмайди.\nРоссия махсус операциясининг муваффақиятига америкалик ҳарбий таҳлилчилар шубҳа қилишмаяпти. Шундай бўлсада Вашингтон Украинада кўпроқ қон тўкилишини хоҳлайди. Ғарб Россия билан прокси урушнинг навбатдаги босқичига кечди – хорижлик ёлланма жангчиларнинг янги отрядларини шакллантириш, қуроллантириш ва юбориш. “ҚВЗ (КВН) қатнашчиси” Владимир Зеленский Украина учун 16 минг чет эллик “кўнгилли” жанг қилишини хабар қилди.\nБир нечта Европа мамлакатлари ҳукуматлари (Британия, Дания, Латвия, Польша, Хорватия) ўз фуқароларига Украина ҳудудида Россияга қарши жанговар ҳаракатларда қатнашишга расман рухсат беришди.\nПольша орқали Украинага 200 хорват ёлланмалари келишди. 26 литвалик “Айдар” миллий батальонига қўшилди. Тўрт юз швед ва эллик норвеж қатнашишга қарор қилишди. ГФРдан экстремистларнинг “бир қанчаси” йўлга чиқишди. Гуманитар йўлак орқали ҳаммаси ҳам уйга қайта олмайди, бунда қатъий қоида бор. Мисол учун, Сурияда Россия ҳарбийлари 113 минг жангарини, жумладан, МДҲ мамлакатларидан бўлган 4500 “кўнгиллини” йўқ қилишди.\nБошқа тарафдан, хорижликлар қанча кўп бўлса, майдондаги мувофиқлик ва бошқарув шунчалик кам бўлади. Россия Мудофа вазирлиги Зеленский УҚК ва хорижлик ёлланма жангчилар бўлган қўпорувчи гуруҳлар устидан назоратни йўқотиб бўлганини таъкидламоқда.\nАҚШ президенти Жозеф Байден ва НАТО бош котиби Йенс Столтенберг ҳар куни дейишадики, Пентагон ва алянс Украинадаги можаронинг иштирокчилари эмаслар. Ва ҳатто Украинанинг ҳаво майдонини ёпиш ниятлари йўқ (гўёки уларда бундай имконият бордек). Аммо “ҳамкорларнинг” Бандера режими томонидан жанговар ҳаракатларда ҳарбий техника, логистика ва иқтисодий қатнашиши ойдай равшан.\nОқ уй 4 март куни АҚШ Украинага “реал вақт режимидаги” Россия қўшинлари ҳақида разведка маълумотларини бераётганини тасдиқлади. Бунинг учун Американинг сунъий йўлдош гуруҳи, ердаги радиолокацион станциялари ва НАТО шарқий қанотдаги AWACS самолётларидан фойдаланилмоқда.\nАлянснинг разведка маълумотлари УҚКга “нима қаерда учаётгани” ҳақида тасаввурга эга бўлишга ёрдам бермоқда, қисман вазиятга таъсир кўрсатади. Америкаликлар Киев режимини “Stinger” кўчма зенит ракета мажмуалари, “FGM-148 Javelin” танкка қарши мажмуалар ва бошқа “мудофаа” қурол-аслаҳаси билан таъминламоқда. Бу УҚК ва хорижий ёлланма жангчилар орасида қурбонлар сонини оширади, холос.\nАмерикаликларга Европа марказидаги “Афғонистон”дан наф бор. Пентагоннинг Украинадаги роли мутлақо равшан. Россия операцияси ортидан АҚШнинг ҳарбий бюджети 2023 йилда тахминан 780 миллиард долларга ошади. Вашингтон европалик иттифоқчиларни “бунёд қилди”, фаол ўзининг қурол-яроғи ва суюлтирилган табиий газини сотишни бошлайди. Анчагина дивидендлар америкаликларга ҳозирча бетараф бўлган Швеция ва Финляндияни НАТОга эҳтимолий қўшилишига ваъда бермоқда.\nХусусан, Германия фойдали “Шимолий оқим-2” лойиҳасини музлатишдан ташқари нимага эришади? Немис ОАВлари 2 март куни ГФРдан Украинага “Stinger” ва “Panzerfaust” етказиб берилганини хабар қилишганди.\nАмерикаликлар келтириб чиқарган Европадаги можаро немис иқтисодиёти ривожланишига жиддий зиён етказади. ЕИнинг барча мамлакатлари жабр кўради, кўпроқ ўзининг “кўнгиллилари” билан Россияга қарши жанговар ҳаракатларда қатнашаётганлари. Украина умри поёнига етиб бораётган пиёда ролини ўйнамоқда, бир ҳафта ичидани уни бир миллиондан зиёд фуқароси тарк этди.\nҒарб “кескинликнинг ёпиқ ҳалқасида” қолиб кетди. Бирор бир нарса ўзгармади. Украинанинг собиқ бош вазири Николай Азаров маълум қилдики, НАТО 2022 йил ёзида Украина ҳудудида тўртта қўшин бригадаларини жойлаштиришни режалаштирганди. Йил охирида “ҳамкорлар” Украина қўли билан Россия билан ядро можаросини келтириб чиқаришмоқчи бўлишган, аммо Москва 2021 йил декабрида бу режалардан хабар топган ва ҳарбий техник чораларни кўрган.\nУкраинанинг ғарбий вилоятларида миллатчилар чақирув ёшига етган эркакларни “овлашмоқда”, кўчаларда ва вокзалларда тутиб олиб, военкоматларга жўнатишмоқда. Амалда ўқитилмаган ва тушкунликка тушган кишиларни мазмунсиз ўлимга юборишмоқда. “Европанинг энг кучли армияси” қаерда қолди?\nҒарб учун ҳаммаси қандай яхши бошланганди: 200 минг сонли украин қўшинлари “Жавелина" ва "Стингер”лар, қарийб 900 та танк ва Украина Денгиз ҳарбий кучлари катерларининг тўдаси билан. “Ҳимоячилар” “Бандера оталари” ва АҚШ манфаатлари учун бепул ўлимга деярли шайлар. Украина ҳудудида Пентагон лабораториялари ишляпти, НАТО базалари ва Америка ядро қуроли учун жой қурилмоқда. Ҳаммаси ўтмишда.\nУкраина ҳарбий инфратузилмаларини йўқ қилиш ва уни миллатчилардан тозалашга қаратилган Россия махсус ҳарбий операцияси – Ғарб томонидан бошқарилаётган “мустақилликнинг” ўттиз йиллик якуни ва украин халқининг соғлом қисмини қутқариш. Россия операцияси давомида бунақа “давлатчилик” Европа ва дунё учун қанчалик хавфлилиги янада ойдинлашади.\nРоссия президенти Владимир Путин 3 март куни дедики: “Кўп йиллар айнан шу мақсад учун ҳозирлашган анти-Россия билан таҳдид қилишларига йўл қўймаймиз. Устига устак сўнгги пайтда бўлганидек ядро қуроли билан таҳдид қилишларига”. Москва хулоса чиқариши муқаррар, Киевнинг қўғирчоқ режи учун фожиали бўлган. Украина “Германия каби” миллатчилик ғояларидан тозаланади.\n2 март куни Палата вакиллари қўмитасида Россиянинг АҚШга хавфсизлик соҳасида НАТОнинг 1997 йилги ҳолатига қайтариш таклифини тинглаб чоғида АҚШ давлат котибининг биринчи ўринбосари Уэнди Шерман уни “кулгили сўров” деб муносабат билдирди. Аммо тарихий тажриба гувоҳ берадики, Ғарб “ҳамкорларининг” масъулияти жазога тортмай қолдириш йўқолган жойда пайдо бўлади.\nУҚКнинг денгизга чиқиш йўли ёпилган: бу нимани англатади\nЕвропа миллатчилардан тозаланишдан қўрқади\nРоссиянинг Украинадаги махсус операцияси: мақсад – демилитаризация


24.04.2018 00:16 0 1466\n23 апрель куни Инновацион ривожланиш вазирлигида вазир ўринбосари Шерзод Шерматов бошчилигида эксперт-таҳлилий гуруҳининг биринчи йиғилиши бўлиб ўтди.\nҚайд этиш лозимки, ушбу гуруҳ таркибига вазирликнинг юқори малакали ходимлари билан бирга мамлакатимизнинг муваффақиятли тадбиркорлари: Зафар Ҳошимов (Korzinka.uz), Азиза Умарова (Smart gov), Ҳикмат Абдураҳмонов (AMBIT), Музаффар Қосимов (Technoplaza), Ботир Орифжонов (Paynet асосчиси) ва Лазиз Адҳамов (SAP)лар киритилган.\nМулоқотда Инновацион ривожланиш стратегияси лойиҳаси, шунингдек, Ўзбекистоннинг Инновациялар глобал индексидаги рейтингини ошириш масалалари муҳокама қилинди.\nУмуман олганда, иштирокчилар Инновациялар глобал индексини мамлакатнинг инновацион муҳити, бу йўналишдаги саъй-ҳаракатлар ва ҳозирги ҳолатни самарали усулларда баҳолайдиган тизим сифатида қайд этишди. Шунингдек, учрашувда «Foresight» услуби воситасида Ўзбекистон Республикаси инновацион ривожланиш сценарийсининг қисқа ва узоқ муддатли стратегик таҳлили муҳокамаси ҳам бўлиб ўтди.\nУчрашув қатнашчилари – етакчи тадбиркорлар инновацияларни ривожлантиришда давлат ролини аниқ белгилаб олиш зарурлигини таъкидладилар. Амалда давлатнинг турли лойиҳаларини амалга оширишда давлат ташкилотларига имтиёзлар бериш анъана тусини олган. Тадбиркорлар бу борада, аксинча, давлат буюртмаларини бажаришда кўпроқ хусусий секторга имконият яратиш лозим деб ҳисоблашади. Шунингдек, иштирокчилар реал секторга инновацияларни жорий қилишда рақобатни ошириш асосий ҳаракатлантирувчи куч бўлишини таъкидладилар.\nЙиғилишда вазир ўринбосари Шерзод Шерматов вақтлари тиғиз бўлишига қарамай, мамлакатнинг инновацион тараққиёти манфаати йўлида вазирлик билан кучларни бирлаштиришга қарор қилган тадбиркорларга ўз миннатдорлигини билдирди.\nТехнология 19/04, 17:18\nТошкентда ёш ихтирочилар инновацион ҳафталиги ўтказилади\nТехнология 27/02, 19:19\nНавоий вилояти ҳокими инновацион ғоялар учун 65 миллион сўм ажратди


Ужарлар - Описание спектакля - Afisha.uz\nПостановка: Марат Азимов\nВ ролях: Абдураим Абдувахобов, Зухра Ашурова, Дилноза Кубаева, Рустам Каримов, Гулчехра Ибрагимбекова и другие.\nБу комедия атоқли Қорақалпоқ адиби Ўрозбой Абдураҳмоновнинг қаламига мансуб. Асарда жамиятда илдиз отган — «фақат менинг айтганим бўлади» қабилида иш кўрадиганлар устидан нозик табассум билан сўз юритилади. Комедия бошдан-оёқ ажиб бир миллий руҳга чўлғонган тарзда ёзилган.\nБўлажак қудалар Матриза ва Холмуродларнинг ўжарлиги ва тажанглиги туфайли уларнинг фарзандлари — Қоракўз ва Сафарнинг тўйлари бузилади. Аммо дунё ўзгарган. Тошкентда ўқийдиган севишганлар эса оталарнинг ўжарлиги туфайли тақдирларини тескари оқишини исташмайди. Ўзларича тўй қиладилар. Ўртада фарзанд дунёга келади. Матриза ва Холмурод энди ярашишишга мажбурлар. Улар энди «талашмасликка» — дунё бошқаларнинг ҳам истак-иродасидан иборат эканлигини тан оладилар.


Google Art & Culture платформасида Ўзбекистон маданиятига оид маълумотлар жойлаштирилди\nЎзбекистон 17:09 / 18.05.2020 1531\nБугун, 18 май – Халқаро музейлар куни. Ушбу сана муносабати билан маданият ва санъат намуналарини жамловчи Google Art & Culture онлайн платформасида Ўзбекистон маданиятига бағишланган учта янги тўплам намойиш этилди. Бу ҳақида Маданият вазирлиги ҳузуридаги Маданият ва санъатни ривожлантириш жамғармаси хабар бермоқда.\nПлатформага жойлаштирилган биринчи тўпламда ҳар бир ташриф буюрувчи унутилмас пейзажлар билан, шунингдек, Яффа Ассулин и Лазиз Ҳаманининг “Ўзбекистон. Самарқандга йўл” китобини нашр этишга илҳомлантирган тарих ва архитектура ёдгорликлари билан яқиндан танишиши мумкин. Муаллифлар Ўзбекистоннинг энг чекка ҳудудларига ташриф буюриб, амалий ва ижрочилик санъатининг усталари фаолияти билан танишишган. Сафар таассуротлари “Ўзбекистон. Самарқандга йўл” китоби саҳифаларида акс этган.\nИккинчи тўплам Лувр музейидаги “Буюк Ипак йўлидаги цивилизация ва маданиятлар” кўргазмасида Ўзбекистоннинг маданий меросини намойиш этадиган энг қадимий асарлар ҳақида ҳикоя қилади. Унда томошабинларга Варахша саройидаги деворий суратлар, фресакларнинг парчалари, Фаёзтепадаги роҳиблар Будда ҳайкали, муқаддас Қуръон Усмон қўлёзмаси ва жаҳоннинг маданий меросига кирувчи Ўзбекистоннинг бошқа муҳим экспонатлари намойиш этилади.\nУчинчи тўпламда Марказий Осиёдаги энг йирик музейларидан бири –Ўзбекистон давлат санъат музейи тарихи билан танишиш мумкин. Музейнинг яратилиш тарихи ва архив фотосуратлари томошабинга музей очилишидан бери меъморчилик ва кўргазма майдонининг бошидан кечирган ажойиб метаморфозаларни намойиш этади. Шу билан бирга, мазкур тўпламда япон меъмори Тадао Андо томонидан ишлаб чиқилган музей меъморчилигининг янгиланган концепциясининг тақдимоти мавжуд.\nМаълумот учун, Google Arts & Culture санъат асарларига юқори кириш ҳуқуқини тақдим этадиган интернет платформадир. Мазкур лойиҳа 2011 йилда Google корпорацияси томонидан 17та музей ҳамкорлигида ташкил этилган. Бугунги кунга келиб, ушбу лойиҳа дунёнинг турли мамлакатларидан 2000дан ортиқ маданият муассасалари дурдоналарини бир жойда жамлаган.\nҲозирга қадар ушбу платформада И.Савицкий номидаги Қорақалпоғистон Республикаси давлат санъат музейи, Ойбек уй-музейи ҳамда Тошкентдаги Замонавий санъат марказида Саодат Исмоилованинг "Қирқ қиз" кўргазмасининг очилиш маросими ўрин олган.\n11:00 / 22.05.2020 73160\nЛукашенко коронавируснинг иккинчи тўлқинидан қўрқмаслик кераклигини айтди


"Фукусима 1" АЭС\nLotinchada 13 апрель 2021, 20:23 Коронавирус Жаҳон\nХитой ва Жанубий Корея Япониянинг «Фукусима-1»даги сувни океанга оқизиш тўғрисидаги қарорини танқид қилди\nХитой ТИВ Япония ҳукуматининг Фукусима-1 АЭСдан океанга сув оқизиш тўғрисидаги бир томонлама қароридан хавотирда эканлигини таъкидлади. «13 апрель куни Япония ҳукумати Фукусима АЭСдан чиқадиган сувларни океанга оқизишга қарор қилди. Япониянинг яқин қўшниси ва манфаатдор томон сифатида Хитой бундан жиддий хавотирда», — дейилади вазирлик хабарида. Баёнотда Япониянинг қарори «ички ва ташқи шубҳа ва эътирозларга қарамай, қўшни давлатлар ва халқаро ҳамжамият билан кенг қамровли маслаҳатлашувларсиз» қабул қилинганлиги қайд этилган. Шунингдек, «барча тегишли мамлакатлар ва Халқаро атом энергияси агентлиги (МАГАТЭ) билан келишувларга эришилмагунча» океанга сувларни оқизишга рухсат берилмаслиги керак, дейилади ТИВ хабарида.\nЎз навбатида, Жанубий Кореянинг давлат сиёсатини мувофиқлаштириш идораси раҳбари Ку Юн Чхолнинг таъкидлашича, Сеул Япония ҳукуматининг Фукусима АЭСдан ифлосланган сувни океанга оқизиш тўғрисидаги қароридан чуқур афсусда. Унинг сўзларига кўра, ҳукумат Жанубий Корея аҳолисини ифлосланган сув хатаридан ҳимоялашни таъминлаш принципига мувофиқ барча чораларни кўради.\nАҚШ Япония ушбу масаласига масъулият билан ёндашганига умид қилмоқда ва бу масалада ҳукумат билан келгусида мувофиқлаштиришга умид қилмоқда. МАГАТЭ Япониянинг ушбу қарорини қўллаб-қувватлайди.\nЯпония ҳукумати 13 апрель куни шикастланган «Фукусима-1» АЭСнинг катта миқдордаги сувларини океанга оқизишга рухсат берди. Ҳозирда сувда зарарли тритий моддаси мавжуд, лекин мамлакат унинг миқдорини сезиларли даражада пасайтиришини маълум қилди.\nAҚШ Германиядаги контингентини 500 кишига кўпайтиради\nАҚШ ФРГдаги ҳарбий кучларини 500 кишига кўпайтиршни режалаштирмоқда. Бу ҳақда 13 апрель куни Германия мудофаа вазири Аннегрет Крамп-Карренбауэр Берлиндаги америкалик ҳамкасби Ллойд Остин билан музокаралар якунлари бўйича айтиб ўтди. «ФРГдаги қўшинлар 500 кишига кўпайтирилади. Бу бирдамликнинг кучли белгисидир», деди у. Вазир ҳарбийлар қачон келиши, улар қайси базада жойлаштирилиши ва қандай вазифаларни бажаришини аниқ айтмади. AҚШ собиқ президенти Дональд Трамп, агар Берлин қўшинларни жойлаштириш учун пул тўламаса ва НAТО доирасидаги келишувларга мувофиқ мудофаа харажатларини кўпайтирмаса, Вашингтон ФРГдаги ҳарбий контингентининг сонини 34,5 минг кишидан 25 минг кишига камайтиради, деб айтган эди. Aмалдаги президент Жозеф Байден бу режалардан воз кечди. — ТАСС.\nБМТ Мьянмадаги «Сурия сценарийси» хавфи ҳақида огоҳлантирди\nМьянмада қизғинларнинг кучайиши 2011 йилда Сурияда бўлгани каби тўлақонли қуролли тўқнашувларга олиб келиши мумкин, деди БМТнинг Инсон ҳуқуқлари бўйича Олий комиссари Мишель Бачелет. «Мен Мьянмадаги вазият кенг миқёсли можаро томон ҳаракатланишидан хавфсирамоқдаман. Бошқа мамлакатлар Сурияда ва бошқа жойларда содир бўлган ўтмишдаги ҳалокатли хатоларни такрорлашга йўл қўйилмаслиги керак», деди у. «Шубҳасиз, 2011 йилдаги Суриядаги воқеалар акс-садоси сезилмоқда. Биз у ерда ҳам тинч норозилик намойишларини кўрдик, кераксиз ва тартибсиз равишда куч ишлатдик», — дея изоҳлади у. Унинг сўзларига кўра, Мьянма ҳарбийлари намойишчиларга қарши ҳаракатларини кучайтиришни мақсад қилган кўринади ва ўтган ҳафта охирида мамлакатнинг турли ҳудудларида зўравонликлар кузатилган: масалан, Баго шаҳрида жума ва шанба кунлари 82 киши ўлдирилган. Ҳаммаси бўлиб камида 3080 киши ҳибсга олинган ва ҳибсга олишлар давом этмоқда, деб айтди Бачелет. Комиссар, шунингдек, халқаро ҳамжамиятни аралашишга чақириб, «қоралашни ва чекланган мақсадли санкциялар» ҳозирги вазиятда етарли эмаслигини таъкидлади. — Deutsche Welle.\nИсроил 23 майдан эмланган ва даволаниб чиққан сайёҳлар учун чегараларни очади\nИсроил 23 майдан коронавирусга қарши антитаначалари бўлган сайёҳлар учун ўз чегараларини очади. «13 апрель куни Соғлиқни сақлаш вазирлиги ва Туризм вазирлигининг қўшма ишчи гуруҳи эмланган ва коронавирусдан даволаниб чиққан бўлган сайёҳлар учун Исроил чегараларини очиш тўғрисида қарор қабул қилганлигини эълон қилди. Биринчи босқичда бу белгиланган квотага мувофиқ кичик гуруҳлар бўлади. Дастлабки натижаларни таҳлил қилгандан сўнг, сайёҳлик оқимини кўпайтириш ва саёҳатчиларни қабул қилиш имконияти ўрганилади», — дейилади хабарда. Шунингдек, барча сайёҳлар парвоздан олдин ПЗР синовидан ўтиши ва Бен Гурион аэропортига етиб борганида антитаначалар борлигини тасдиқлаш учун серологик текширув ўтказиши кераклиги ҳақида маълум қилинди. Шу билан бирга, Исроил бошқа мамлакатлар билан бир турдаги эмлаш сертификатларини тан олиш тўғрисида музокаралар олиб боришни режалаштирмоқда, бу серологик текширувга эҳтиёжни йўқ қилади. — Интерфакс.\nНавальний ўзига Қуръон китоби берилмагани сабабли судга мурожаат қилди\nРоссия мухолифати етакчиси Алексей Навальний ўзи сақланаётган Владимир вилоятидаги 2-сонли ахлоқ тузатиш колониясига қарши судга мурожаат қилди. «Гап шундаки, улар менга Қуръон китобимни бермаяпти. Ва бу менинг жаҳлимни чиқармоқда. Мени қамоққа ташлашганларида ўзимни ривожлантиришга хизмат қиладиган нарсалар рўйхатини тузгандим. Шулардан бири Қуръон ва пайғамбарнинг суннатларини чуқур ўрганиш ва тушуниш бўлган», дея изоҳ берди Навальний. Унинг сўзларига кўра, бир ой олдин колонияга тушганида, у ўзи билан бирга китоблар олиб келган, шунингдек, буюртма берган, аммо ҳозиргача унга битта ҳам китоб берилмаган. «Чунки уларнинг барчаси экстремизмга текширилиши керак. Бунга уч ой вақт кетади», — деди Навальний. — Навальнийнинг Instagram’даги саҳифасидан.\n3 февраль куни суд Алексей Навальнийга тайинланган шартли ҳукмни қамоқ жазосига ўзгартиргани ва у 3,5 йилгача озодликдан маҳрум қилингани ҳақида хабар берган эдик.\nЖССТ COVID хавфи туфайли бозорларда ҳайвонлар савдосини чеклашга чақирди\nЖССТ 13 апрель куни барча мамлакатлар расмийларини юқумли касалликлар, хусусан COVID-19 тарқалиши хавфи туфайли бозорларда ёввойи сутэмизувчилар савдосини чеклаш чораларини кўришга чақирди. «ЖССТ, шунингдек, Ҳайвонлар соғлиғини ҳимоя қилиш халқаро ташкилоти ва БМТнинг атроф-муҳит дастури шошилинч чоралар сифатида миллий ваколатли органларидан озиқ-овқат ёки наслчилик мақсадида тирик овланган ёввойи сутэмизувчилар савдосини тўхтишни ва озиқ-овқат бозорларидаги тегишли бўлимларни ёпишни талаб қилмоқда», — дейилади баёнотда. Ҳужжатда таъкидланишича, давлатлар ҳокимияти тавсия этилган чораларни дарҳол қабул қилиш имкониятларини кўриб чиқиши керак. Таъкидланишича, бундай чоралар «самарали қоидалар қабул қилинмагунча ва хавфни етарли даражада баҳолаш амалга оширилгунга қадар» амал қилиши керак. ЖССТ «зооноз касалликлар (ҳайвонлардан юқадиган) юқиш хавфини камайтириш учун анъанавий озиқ-овқат бозорларида гигиена ва санитария ҳолатини яхшилаш бўйича меъёрий-ҳуқуқий базани кучайтиришга» чақирди. Бундан ташқари, ташкилот ҳозирги пандемия пайтида бозорларда қўлларни ювиш ва дезинфекция қилиш пунктлари билан таъминлаш зарурлигини таъкидлади. — ЖССТ.\nAҚШда Johnson & Johnson вакцинасидан фойналанишни тўхтатишга тавсия қилишди\nФедерал Соғлиқни сақлаш ва одамларга хизмат кўрсатиш вазирлигининг Касалликларни назорат қилиш ва олдини олиш федерал маркази (CDC) ва Озиқ-овқат ва фармацевтика идораси (FDA) Johnson & Johnsonнинг вакцинаси билан коронавирусга қарши эмлашга тўхтатишни тавсия қилди. «Ушбу вакцинадан эҳтиёт чораси сифатида фойдаланишни тўхтатиб қўйишга тавсия қиламиз», дейилади баёнотда. Регуляторга кўра, мутахассислар препаратни қўллаш билан тромбозларнинг шаклланиши ўртасидаги боғлиқликни текширмоқдалар. — FDA.


Ўзбекистонда 23 январь куни ҳаво қуруқ ва совуқ бўлади - Daryo\n18:11, 22.01.2020 31731\nЎзбекистонда 23 январь куни ҳаво қуруқ ва совуқ бўлади\nРеспублика Гидрометеорология маркази Ўзбекистонда 23 январь, пайшанба куни кутилаётган об-ҳаво маълумотини тақдим этди.\nТошкент шаҳрида ҳаво ўзгариб туради, ёғингарчилик кутилмайди. Кечаси ва эрталаб туман тушиши мумкин. Шамол шарқдан 5—10 метр/секунд тезликда эсади. Ҳарорат кечаси 2—4 даража совуқ, кундузи 6—8 даража илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7—12 метр/секунд тезликда эсади. Ҳарорат кечаси 3 даража совуқ — 2 даража илиқ, кундузи 2—7 даража илиқ бўлади.\nБухоро ва Навоий вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7—12 метр/секунд тезликда эсади, баъзи жойларда 15—20 метр/секундгача кучайиши мумкин. Ҳарорат кечаси 0—5 даража совуқ, кундузи 5—10 даража илиқ бўлади.\nТошкент, Жиззах, Сирдарё ва Самарқанд вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7—12 метр/секунд тезликда эсади, баъзи жойларда 15—20 метр/секундгача кучайиши мумкин. Ҳарорат кечаси 0—5 даража совуқ, кундузи 4—9 даража илиқ бўлади.\nҚашқадарё ва Сурхондарё вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7—12 метр/секунд тезликда эсади. Ҳарорат кечаси 0—5 даража илиқ, баъзи жойларда 2 даража совуққача, кундузи 7—12 даража илиқ бўлади.\nАндижон, Наманган ва Фарғона вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7—12 метр/секунд тезликда эсади. Ҳарорат кечаси 0—5 даража совуқ, кундузи 0—5 даража илиқ бўлади.\nРеспубликанинг тоғли ҳудудларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7—12 метр/секунд тезликда эсади. Ҳарорат кечаси 3—8 даража совуқ, кундузи 0—5 даража илиқ бўлади.\n12:00 Бугун 1210\n11:48 Бугун 4485\n11:34 Бугун 3710\n11:19 Бугун 3972\n14:50, 26.02.2020 182708\n10:15, 25.02.2020 123904\n07:44, 26.02.2020 118835\n15:44, 25.02.2020 108639


Ўзбекистонга қурғоқчилик хавф солаяптими?\n15 декабр 2018, Тошкент вақти: 00:18\nЙилига 19,5 миллиард кубометр сув сақлаш имконига эга бўлган Тўқтўғул ГЭСида сув кўламининг таҳдидли нуқтага етиш даражасида озайгани оқибатида экспертлар Ўзбекистонга ҳар йилгидек 6-7 миллиард эмас, 300 миллион куб метр сув берилиши мумкинлигини башорат қилмоқда.\n587 - 187 = - 400\nЎзбекистонда мавжуд бўлган расмий маълумотларга қараганда, мамлакатда сувнинг қарийиб 91,5 фоизи ёки 53 миллиард 524 миллион 200 минг кубометри қишлоқ хўжалиги ерларини суғоришга сарфланади. Сувнинг қолган қисми эса аҳоли эҳтиёжига берилади.\nСуғориш мавсумида Ўзбекистон сувнинг катта қисмини Қирғизистондан олади. Бироқ жорий йилда Тўқтўғул ГЭСининг ўзи тўхтатиб қўйилиш хавфи остида турибди.\nҚирғизистон электр станциялари ширкатининг билдиришича, ҳозир 19,5 миллиард кубометр сув сақлаш имконига эга бўлган Тўқтўғул сув омборида 6 миллиард 800 миллион кубометр сув қолган. Бугунги кунда электр энергияси ишлаб чиқариш учун ҳар сонияда 587 куб метр сув чиқаяпти, сув омборига кираётган сув миқдори эса 187 куб метрдан ортмаяпти.\n"Ўзбекистон ва Қозоғистонга сув етмай қолиши мумкин"\nҚирғизистон энергетика вазирининг собиқ ўринбосари Райимбек Мамиров Озодлик радиосига берган суҳбатида, сув миқдори яна 300 миллион куб метрга озайиб, 6,5 миллиард куб метрга тушиб қолса, Тўқтўғул ГЭСи фаолияти тўхтатилиши ва қўшни давлатларга сув чиқариш мутлақо тўхтатиб қўйилиши мумкинлигини айтди.\n- Ўзбекистон ва Қозоғистонга сув етишмай қолиши мумкин. Ҳозирги ишлаб чиқариш қуввти сақлаб қолинадиган бўлса, у ҳолда 300 миллиондан 500 миллион кубометргача сув чиқариб турилади. Бу Қирғизистоннинг ўзидан ортмайдиган сув, - деди Райимбек Мамиров.\nҚирғизистон энергетика вазирининг ўринбосари Батиркул Исаев собиқ ҳамкасбининг сўзларини тасдиқлаган ҳолда, Тўқтўғул ГЭСи 6,5 миллиард эмас,5 миллиард 400 миллион куб метр сув қолганда узил кесил тўхтатиб қўйилиши мумкинлигини айтди.\n- Ҳозирча ускуналар зўриқиш даражасида ишламаяпти. Агар бир оз зўриқиш кузатилса, ускуналар автоматик равишда ишини тўхтатади. Икки йил олдин мана шундай ҳолат кузатилган эди, -деди вазир ўринбосари.\n"Сувсизлик жараёни уч йилгача чўзилиши мумкин"\nМутахасис Райимбек Мамиров Ўзбекистонни сув билан таъминлаш кўпи билан уч йилгача муаммо бўлиб қолиши мумкин, деб таҳмин қилади:\n- Бу бир-икки йил, кўпи билан уч йилга чўзилиши мумкин бўлган жараён. 2015 йилнинг октябригача ҚирғизистонТўқтўғул сув омборига камида 12 миллиард кубометр сув тўплаб олиши керак. Акс ҳолда энергетик инқироз юзага келади. Октбяргача 12 миллиард куб метр сув йиғиш учун эса баҳор-ёз мавсумида камида 5 миллиард сув йиғиш керак. Бу эса ёзда сувни жуда иқтисод қилишга мажбур қилади, -деди Райимбек Мамиров.\nҚирғизистон расмий идоралари Озодлик мухбирининг Ўзбекистонга сув берилиши юзасидан экспертлар башорати нақадар ҳақиқатга яқин экани тўғрисидаги сўровига ҳозирча жавоб қайтаргани йўқ. Расмий идоралар вакилларининг айтишларича, ҳозирча бу борада муайян бир фикр мавжуд эмас ва шундан келиб чиқиб, бу саволга жавоб бериш учун вақт талаб қилинади.


12 июл 2020, Тошкент вақти: 18:10\nАмерикалик астронавтлар Даг Херли ва Роберт Бенкен SpaceX ширкатининг Crew Dragon фазовий кемасида тарихий парвозга ҳозирлик кўрмоқда.\nАмерикалик астронавтлар Даг Херли ва Роберт Бенкен SpaceX ширкатининг Crew Dragon фазовий кемасида тарихий парвозга ҳозирлик кўрар экан, «Союз» ракеталарини бошқарувчи Россия ширкати GK Launch Services вазиятни хавотир билан кузатмоқда.\n2011 йилдан бери фазогирлар Халқаро фазо станциясига фақат Россиянинг «Союз» ракеталари бортида чиқариб келинади. NASA ўзининг Space Shuttle дастурини 2011 йилда тўхтатиб қўйган.\nNASA ва SpaceX 27 май куни кечқурун учирилиши мўлжалланган Falcon 9 ракетаси парвозини об-ҳаво шароити тўғри келмагани боис 30 майга қолдирилди.\n27 май куни бутун дунё эътибори SpaceX парвозига қаратилар экан, GK Launch Services Twitterда «Бир йил олдин шу куни “Союз-2” парвоз қилганидан 14 сония ўтиб, унга чақмоқ урилди. Миссия зиён кўрмади», деб ёзди.\nTwitterда 1 500 обуначига эга GK Launch Services ширкатининг ушбу твити эътибордан четда қолиши мумкин эди, аммо SpaceX парвози чақмоқ ҳақидаги хавотирлар туфайли бекор қилингани туфайли рус ширкатининг твити қизғин муҳокамага сабаб бўлди.\nGK Launch Services тивити Россиядаги ҳукумат расмийлари, телебошловчилар ҳамда оддий фазо шинавандаларининг Америкадаги хусусий ширкатнинг фазогир учириш режасига бўлган муносабатини ўзида акс эттирди, дейиш мумкин. Тадбиркор Илон Маск асос солган ширкат Россиянинг фазо соҳасидаги монополиясини тугатиши мумкинлиги россияликларни бир вақтнинг ўзида ҳайратга ва хавотирга солмоқда.\n2011 йилдан бери Москва америкалик астронавтларни Халқаро фазо станциясига «Союз» ракеталари бортида катта ҳақ эвазига учириб келади. SpaceX парвози муваффақиятли ўтса, Россия мўмай даромад манбасидан маҳрум бўлиши мумкин.\nҚолаверса, SpaceX ширкати Shuttle дастурини давом эттирибгина қолмай, совет ва Россия ширкатлари ролини чеклаб, фазони ҳам капиталист бозорга айлантирмоқчи.\n2014 йилда АҚШ ҳукумати SpaceX ва Boeing хусусий ширкатлари билан 6,8 миллиард доллар қийматга эга шартномаларни имзолади. АҚШ Россиянинг «Союз» ракетасидаги ўрнини яна саккиз йилга узайтириш учун май ойида имзолаган шартнома бошқа узайтирилмаслиги мумкин.\nМутахассислар SpaceX миссияси муваффақиятли ўтса, бу ҳолат Россияни ўз фазо саноатини ислоҳ қилишга ва ривожлантиришга ундашини айтмоқда.\nРоссиянинг фазо саноати 1991 йилдан бери ҳукумат томонидан оз маблағ ажратилаётгани ҳамда техникаси эскириб қолгани учун қатор муаммоларга дучор бўлиб келади. Бугунга келиб NASAнинг бир йиллик бюджети «Роскосмос»нинг 10 йиллик харажатларига тенгдир. 2015 йилда «Роскосмос» директори Дмитирй Рогозин Россия фазо саноати бўҳронга юз тутганини айтиб, уни тубдан ислоҳ қилишни ваъда қилди.\nМутахассисларнинг айтишича, SpaceX миссияси муваффақиятли якунладими, йўқми, Россия фазо соҳасидаги муҳим ўрнини сақлаб қолади. Халқаро шартномаларга биноан хорижлик фазогирлар Россиянинг «Союз» ракеталарида парвоз қилишда давом этади.\nSpaceX ширкати ракетаси 27 май куни режа бўйича учмаганини Россия телеканаллари мамнунлик билан ёритди. Россиянинг АҚШдаги элчиси Анатолий Антонов эса «Звезда» телеканалига берган интервьюда:\n- Америкаликлар НАТО ва ҳамкорлари ёрдамида фазони ҳарбий фаолият сферасига ҳамда мамлакатларимиз ўртасидаги тўқнашувлар майдонига айлантиришга уринмоқда, - деди.\nSpaceX тез суратда ўсаётгани туфайли «Роскосмос»нинг оғир ракеталар бозоридаги улуши икки йил ичида 15 фоиздан 6 фоизга тушиб қолди. Шу сабаб «Роскосмос» SpaceX ширкатини танқид қилиб, унга ҳасад қилаётгани ҳайратланарли ҳолат эмас.\nРогозин 26 май куни берган радиоинтервюсида:\n- Ҳаммасини сиқилган муштга тўплашимиз керак. Сиқилган ягона мушт билангина ғарбий ҳамкорларимиз яратаётган агрессив рақобатни енга оламиз, - деди.


УЙ БЕКАСИ ҲАМ ТАҚДИРЛАНИШГА ЛОЙИҚ » MUZAFFAR.UZ\nУЙ БЕКАСИ ҲАМ ТАҚДИРЛАНИШГА ЛОЙИҚ\nБугунги меҳмонимиз “Армон қасри”, “Муҳаббатнинг азоби”, “Боболарим кутган онлар”, “Қалтис хато” ва “Бахт тилсими” номли шеърий ва ҳикоялар тўпламлари муаллифи, шоира ва истеъдодли журналист - Зулфия Юнусовадир. У 2009 йилда “Шуҳрат” медали билан тақдирланган. 2017 йилда Ўзбекистон Ёзувчилар уюшмаси ва “Ўзбеккино” Миллий агентлиги томонидан ҳарбий ватанпарварлик мавзусидаги бадиий фильмлар сценарийлари танловида “Ёвқурлар” номли сценарий ёзиб, ғолибликни қўлга киритган. Ҳозирги вақтда Ўзбекистон Республикаси Мудофаа Вазирлиги “Ватанпарвар” бирлашган таҳририятининг махсус мухбири, ўзбек ҳарбий журналистикасида ижод қилаётган биринчи ўзбек аёлидир.\n— Аёлнинг бахти нимада деб ўйлайсиз?\n— Халқимизда “Эринг севди – элинг севди” деган мақол бор. Бу мақоллар ўз-ўзидан дунёга келмаган. Балки ҳаётда сайқалланган мақолдир. Оилада эрига севимли бўлган аёлни халқ бежиз ҳурмат қилмайди. Чунки у турмуш ўртоғига ёқадиган рафиқа, хонадонга муносиб бека, фарзандларига жонкуяр она бўлади. Аёлнинг бахти турмуш ўртоғи аёлни тушунсагина у ҳаётдаги ўрнини тўғри белгилай олади. Ўринсиз рашк, қўлида касби, иқтидори бор аёлни эр “уйда ўтирасан” деб унга шароит яратмаслик, ишончсизлик уни руҳан синдиради. Тушкунликка тушган аёл билан эл ичида ўз касби билан ўрин топган аёлнинг катта фарқи бор. Доно, зукко, иқтидорли, жамият орасидаги аёл билан уйда руҳан эзилган аёлнинг фарзандларига бераётган тарбияси ҳам бутунлай бошқача бўлади. Бир инсон донишманд ҳузурига бориб сўрабди: ”Болаларимни олим бўлишини истайман. Бунинг учун ишни нимадан бошлай?” Шунда донишманд унга қараб: “Энг аввало онасини олима қилгин. Шундан сўнг фарзандларинг олим бўлади” дебди.\n— Уйда ўтирган аёл бекорчими?\n— Аёлнинг елкасидаги мажбурияти — оиласи билан боғлиқ. Агар аёл ўз вазифасини тўлиқ бажараман деса тонг саҳардан ярим кечагача унинг иши битмайди. Уйда ўтирган аёл асло бекорчи эмас. Унга доим иш топилади. Бу ҳақиқат ривоятларда ҳам ёзилганки эркак ишхонасида яхлит бир ишни амалга оширса, аёл уйда юзлаб майда юмушларни бажаради.\n— “Эрни эр қиладиган ҳам қаро ер қиладиган ҳам хотин” дейишади. Аслида ҳам шундаймикин?\n— Албатта. Саркардамиз Амир Темур бобомиз ҳам давлат ишлари юзасидан мулозимлари билан машваратларда маслаҳатлашган. Ўша йиғинларда парда орқасида Сарой Мулкхоним яъни Бибихоним ҳам ўтирган. Машварат тугагач, соҳибқирон бобомиз албатта, Бибихонимдан ҳам маслаҳат сўраган ва уларнинг кўплаб маслаҳатларига амал қилган. Айни дамда ҳам оилани ободлиги, тўкинлиги учун эр-хотин қўш қанот бўлиб, маслаҳат қилсагина ҳаракатлари эл олдида юзага чиқади. Оила иқлимини чиройли қилиш, муҳитини чиройли яратиш, эрнинг топган-тутганини тежамкорлик билан юзага чиқариб ишлатиш, аёлларга хос тадбиркорлик билан оилага бекалик қилиш эркакни ҳам оилани ҳам, аёлни ҳам элга манзур қилади. Эркакни кийинишидан тортиб кайфиятига қадар оила остонасидан ташқарига қадди тик, боши баланд бўлиб чиқишида аёлнинг ўрни беқиёсдир. Албатта эрни ва оилани юзага чиқарадиган аёл.\n— Бугунги куннинг аёли қандай бўлиши лозим?\n— Бугунги куннинг аёлига талаб жуда катта. Биринчидан у ҳар томонлама билимли бўлиши шарт. Аёл нафақат оила бекаси балки улуғ мураббия ҳамдир. Фарзандини келажагини ўйлаган ҳар қандай она билимли бўлишга, болаларига мактабда берилган дарсларини ўзлаштиришда ёрдамлашиши зарур. Аёл саводхон бўлиши, вақти-вақти билан китоблар ўқиб туриши лозим. Агар ўзи истаса ойнаи жаҳонда бериб бориладиган чет тили дарсларини ўрганишда фойдаланса ҳам бўлади. Аёл болаларини соғлом қилиб тарбиялаши ва ўз ҳақ-ҳуқуқларини ҳимоя қилиши учун ҳам тиббий ва ҳуқуқий саводхон бўлиши керак.\n— Сиз “Ватанпарвар” газетасида ҳарбий йўналишда ижод қилишни бошлаган биринчи ўзбек аёлисиз. Бу сизга дастлаб қийинчилик туғдирмадими? Журналистликнинг нони ейиш учун темирдан тиш керакми?\n— Ҳар қандай соҳадаги илк фаолият қийин кечади. Бироқ касбимга бўлган муҳаббатим барча қийинчиликларни енгиб ўтишга таянч бўлди. Ҳарбий хизматчилар орасида бўлиб Ватанпарварлик руҳидаги мақолалар тайёрлаш ҳамиша мен учун қизиқарли. Ҳозиги кун журналистларига талаб катта. Журналистлар деган шеъримда шундай сатрлар бор:\nСиз — оламни кўрсатар кўзгу,\nСиз — заминнинг қайноқ нафаси,\nШахтингиздан таралар ёғду,\nҲар сўзингиз ҳақиқат саси,\nҲақ йўлида халқ бўлиб сўзлар —\nЖурналистлар халқ дарди билан ҳамнаафс бўлсагина зиммасидаги мажбуриятни бажарган бўлади. Бунинг учун фақат бедор, изланувчан ва албатта, фидойи бўлиши шарт.\n— Эркаклардаги қайси фазилатларни қадрлайсиз?\n— Эркакларнинг қатъиятли, ориятли, оилани қадрлайдиган фазилатлари менга ёқади. Улар том маънода юрт эгаларидир. Миллатнинг юзага чиқиши, ҳурлиги, Ватанимизнинг тинчлиги, сарҳадларимиз дахлсизлиги, мамлакатимиз ривожида уларнинг улуши беқиёс. Эркак — оила устуни, бизнинг ор-номусимиз, миллат қўрғонидир. Уларнинг саъй ҳаракати ила ватанимиз дунё аҳли назарига эриша олади.\n— Уй бекаси ҳам тақдирланиши лозимми? Шундай бўлса у ким томонидан қандай тақдирланишга ёки эътирофга лойиқ?\n— Албатта. Уйда ўтирган аёлнинг меҳнати, заҳмати хизматчи аёлникидан асло кам эмас. Унга ҳам хонадон бекалигини талаб даражасида бошқариш учун сабр ва тадбиркорлик керак. Улар ҳам рағбатга муносиб, унинг бу фидойилиги қадрига умр йўлдоши ва фарзандлари етиши лозим. Шунингдек давлатимиз томонидан ҳам уйда ўтирган аёлнинг меҳнати, фидойилиги муносиб тақдирланган. Яъни юртбошимизнинг Ўзбекистон фахрийларини ижтимоий қўллаб-қувватлаш “Нуроний” жамғармаси фаолиятини янада такомиллаштириш чора-тадбирлари тўғрисдаги фармонида бу масал ёритилган. Унга кўра, бир неча соҳаларда хизмат қилаётганлар қаторида ишламайдиган, жамиятда мустаҳкам оилани сақлаб қолган, фарзандларини катталарга ва кичик авлодга ҳурмат, жамият олдидаги масъулият, Ватанга садоқат руҳида тарбиялаб ҳурмат қозонган оналарга тақдим этиладиган “Меҳнат фахрийси” кўкрак нишони таъсис этилиши белгиланган.\n— Қандай жойдан келин олишни ёки қиз узатишни хоҳлайсиз?\n— Онаси — қайнонаси ва овсинларининг ҳурматига эришган, оиласида тинчлик-тотувлик бўлган бир сўз биан айтганда намунали келин бўлган аёлнинг қизини келин қилишни истардим. Қизимни эса оилада эркакнинг ўрни, аёлниг қадри бор хонадонга узатишни хоҳлардим. Аёл оилада қадр топсагина бахт топади.\n— Сизни кўпчилик бахтли аёл сифатида ҳавас қилишади. Бу бахтга қандай эришгансиз?\n— Ҳаётдаги бахтимга сабрим, садоқатим, эзгу ниятим, ўзимга нисбатан талабчанлигим, ширин муомилам орқали эришдим деб ўйлайман.\n— Қизингизнинг сепига нима қўшиб берган бўлардингиз?\n— Қизимнинг сепига маънавий-маърифий китоблар қаторида, албатта, ўзимнинг оналик ўгитларимни қўшиб берган бўлардим. Чунки бу синовларда сайқалланган, эзгу ниятлрга йўғрилган насиҳатлардир.\n— Қиз туққан аёлга айримлар бошқача назар билан қарашади...\n— Халқимизда “Қизсиз хонадон — нурсиз хонадон”, “Қизи йўқнинг қадри йўқ” деган доно нақллар бор. Бундай ҳикматли сўзлар юз йилда бир дунёга келади. Азиз эркаклар шуни унутмасинларки, қиз болалар онасига нисбатан оталарига жонкуяр ва меҳрибон бўлади. Қизларимиз миллатнинг дуогўй момоларидир. Қизларимиз келажакдаги мўътабар оналар — элга суюк момоларимиз бўлишини унумаслик керак. Қиз туққан аёлни ранжитиш — диний ва дунёвий илмда ҳам қораланган. Меҳр риштасини боғлашда қиз бола аёллар қадар жонкуяр топилмайди. Шунингдек гўзал қизларимиз туғилмаса, паҳлавон ўғилларимизни ким дунёга келтиради?\n— Самимий суҳбат учун ташаккур!\nСуҳбатдош: Хонбиби ҲИММАТ қизи\nЧоп этилган: 26-03-2020, 03:52\nКўрилган: 1 379\nЧоп этилган: 16-03-2020, 23:32\nЧоп этилган: 8-09-2019, 08:43


Фақатгина аёлларга хос бўлган 5 суперқобилият » Ўзбекистон янгиликлари – Zamin.uz\n21-07-2016 | 11:45\nZAMIN.UZ / LIFE STYLE / 21 Июл 2016 года991\nАёл танасининг ўзига хос бўлган сирлари мавжуд. Бугунги кунда дунё олимлари аёллар интуициясининг ишлаш жараёнини, нима учун эрталаб аёлларда бош оғриғи кузатилишини, нима учун уларнинг кўзига дунё эркакларникига нисбатан ёрқинроқ кўринишини ўрганишга киришдилар. Бу ҳақда “Interesno.cc” нашрига асосланиб “Даракчи” маълумот берди.Дон Жуан эркакларни бир қарашда сезадиАёллар ўртасида ўтказилган сўровнома натижаларига кўра, улар енгилтабиат эркакни бир нигоҳ ташлаш орқали сезишади. Австралия миллий университети олимлари ўтказган тадқиқотларда 34 нафар аёл иштирок этган. Уларнинг олдига эркакларнинг 20 та фотосурати қўйилиб, хиёнаткор эркакни аниқлаш талаби қўйилган. Аёлларнинг 62 фоизи хиёнаткорларни тўғри топган. Рангларни бошқача кўрадиАксарият аёллар эри билан бозорда ўзига кўйлак танлаётганда, турмуш ўртоғи танлаган кўйлакдан жиғибийрон бўлишади. Бу эркакларга қандай кўйлак сотиб олишингизнинг аҳамияти йўқ дегани эмас, улар аёллардан фарқли равишда рангни бошқача кўришади. Нью-Йорк университети олимларининг ўтказган тадқиқотлари бўйича эркак ва аёл бирдай сотиб олган апельсин ранги сўралганда, эркак унинг рангини қизғиш деган бўлса, аёл эса сарғиш деб жавоб берган. Тадқиқотчиларнинг фикрича, бу нарса кўз қурилишига боғлиқ эмас, балки мияга боғлиқ экан.Қутқарувчи оғриқларОлимлар аёлларнинг ҳомиладорлик пайтида рўй берадиган токсикозни илмий томондан изоҳлашди. Ҳомиладор аёлларда эрталаб кўнгил айниши ва бош оғриғи она қорнидаги ҳомилани гўштда, балиқда ва товуқ гўштида бўладиган турли зарарли токсинлардан ҳимоя қилиш механизми экан. Бу айниқса, ҳомила ҳали яхши ривожланмаган, илк ойларда кучли бўлади. Токсикоз кучли бўлган ҳомиладор аёлларда бошқаларга қараганда ҳомила тушиш хавфи кам бўлади.Кучли иммунитетАёлларда иммунитет яхши ривожлангани учун уларни заифа деб атаб бўлмайди. Кучли иммунитет кексайиш жараёнини ҳам секинлаштиради,шунинг учун ҳам аёллар эркаклардан кўра кўпроқ умр кўради.Хавфни ҳис қилишАёллар хавфни эркаклардан илгари сезади, бунинг бош сабаби улар нафақат ўзи, балки туғилажак фарзанди учун ҳам жавоб беради. Япониялик олимлар бир гуруҳ турли ёшдаги эркак ва аёлга илон зўрға кўзга ташланадиган, ҳар хил фотосуратларни тарқатишди. Суратдаги илонни аксарият аёллар пайқаган, эркаклар эса бунга эътибор бермаган.


Ҳаёт измига қайтди, одамлар энди сарсон бўлмайди! » Sangzor.uz - Инновацион ахборот портали\nSangzor.uz » ДХА янгиликлари » Ҳаёт измига қайтди, одамлар энди сарсон бўлмайди!\nҲаёт измига қайтди, одамлар энди сарсон бўлмайди!\nҲаёт яна ўз измига қайтмоқда. Карантин қоидаларининг юмшатилиши ортидан давлат идоралари, муассасалар, бозорлар, савдо масканлари, умумий овқатланиш шаҳобчалари ўз фаолиятини бошлади.\nШу жумладан, Давлат хизматлари марказлари ҳам. Аслида карантин даврида ҳам ДХМлар фаолиятини тўхтатмаган бўлсада, энди аввалгидек фуқароларга хизмат кўрсатиш йўлга қўйилди.\nМирзачўл туман ДХМ томонидан жорий йилнинг биринчи ярим йиллигида жисмоний ва юридик шахсларга 8485 та хизмат кўрсатилди. Хўш мурожаатчилар аосан қандай хизматлардан фойдаланишди? Келинг статистикага назар ташлаймиз.\nТуман давлат хизматлари маркази томонидан,\n- 1063 та Давлат ва хўжалик бошқаруви органлари, маҳаллий давлат ҳокимияти органлари ҳамда тижорат банклари томонидан кўрсатиладиган барча турдаги хизматлардан эркин фойдаланишни таъминлайдиган электрон рақамли имзо сертификатини бериш;\n- 327 та Кўчмас мулк объектларига бўлган ҳуқуқни давлат рўйхатидан ўтказиш;\n- 345 та Кадастр паспортини шакллантириш;\n- 417 та Болаларни давлат мактабгача таълим муассасаларига қабул қилиш бўйича ариза бериш;\n- 305 та ФХДЁ органлари томонидан архив ҳужжатларини бериш;\n- 466 та Жисмоний шахслар учун солиқ тўловчининг идентификацион рақамини (СТИР) олиш;\n- 406 та Табиий газни ҳисобга олиш(ҳисоблагич) ускунаси қиёслашга ариза бериш;\n- 162 та Сув таъминоти ва сувни чиқариб ташлаш тармоқларига уланиш учун техник шартларни олиш;\n-102 та 20 кВт дан юқори бўлмаган электр тармоқларига уланиш учун техник шартларни олиш;\n- 268 та Судланганлик ҳақида маълумотнома бериш;\nКўрсатилган хизматлардан, жами 698 таси тадбиркорлик субъектларини давлат рўйхатидан ўтказишга тўғри келиб, шундан 261 таси янгидан, 437 таси эса қайтадан рўйхатдан ўтказилди.\nХўш, бу рақамлар нимани ифода этади? Айни пайтга келиб 143 га яқин давлат хизматлари айнан бизнинг марказлар орқали кўрсатилмоқда. Кундалик турмушда энг зарур бўлган хизматларни фуқаролар айнан битта жойдан олишмоқда. Илгаригидек идорама-идора сарсон бўлишга сабаб қолмади. Тегишли регламентларга асосан мурожаатчи ДХМга ташриф буюради ёки онлайн тартибда портла орқали ўз мурожаатини қолдиради. Давлат органлари эса тегишлилиги юзасидан зарур хизматларни уларга тақдим этади.\nДунёнинг аксарият мамлакатларидаги каби бундай хизматларнинг жорий этилаётгани, одамлар ҳаётини осонлаштиришга хизмат қилмоқда.\nУлуғбек Рисбеков – Мирзачўл туман ДХМ директори\nИнфографика: Зарбдорликлар ярим йилда 6.609 та давлат хизматидан фойдаланди\nКарантин даврида давлат хизматларидан онлайн фойдаланинг!\nФориш туман ДХМда 6 ойда 9 675 та давлат хизмати кўрсатилди\nЭлектрон рақамли имзо орқали онлайн тарзда Давлат хизматларидан фойдаланинг


ОҒУ ҚУЛИ… - 4 Декабря 2019 - MP3 MUSIQALAR KLIPLAR YANGILIKLAR RASMLAR VIDEO KLIPLAR\nГлавная » 2019 » Dekabr » 4 » ОҒУ ҚУЛИ…\n— Менинг… Қўлларим қимирламаяпти, — дедим танамдаги титроқлар юз чандон ортиб. Шу баҳонада ваҳима аралаш оёқларимни қимирлатиш ҳаракатига тушдим. Бахтга қарши иккала оёғим ҳам ҳеч нарсани ҳис этмас, шалвираган кўйи икки ёнга узала тушиб қолганди. — Оёқларим ҳам…\n«Йигит бўлиб чимилдиқ мазасиниям ўзим хоҳлаганча тота билмадим, — ўйлардим лабларим титраб. — Бировнинг фарзандини ўзга юртларга олиб келдим-у, энди ёлғиз ташлаб у дунёга равона бўлиш арафасида турибман-а! Энди Марина нима қилади? Юртига қайтиб кетадими? Мендан буткул кечиб-а? Ахир, қабрим-чи? Руҳим азобланишини ўйламайдими? Наҳотки, ватанига бориб бошқасини топиб олса? Унда мен нима қиламан? Руҳлар ҳаммасини кўриб-билиб туриши ҳақиқат бўлса, қандай тоқат қиламан? Суюклигимнинг ўзга эркак бағрида тўлғонишига жим қараб тура оламанми? Дунё алдамчи дейишгани рост экан-да! Кўзингни шамғалат қилишаркан-у, алдаб қўяверишаркан. Аёллар-чи? Шунақа экан-да! Эри ўлса бас, бошқасига тиржайиб кўз сузишавераркан. Қуриб кетсин!..»\n— Оғайни, сиқилаверма, ҳали албатта гапирасан, кўрмагандай бўп кетасан!..\nХайрият, қўшни ҳамшира аёл уйида экан. Сойиб уни ҳам чақириб ўтганми, бир неча дақиқадан сўнг кириб укол қилди. Кўз очиб юмгунча бошим сархушланди, ёруғ дунё кўзларимга янада кенгроқ, файзлироқ, қизиқарлироқ кўрина бошлади…\nКатегория: HIKOYALAR / HAYOTIY HIKOYALAR / XIKOYALAR / SEVGI HIKOYALARI / ХИКОЯЛАР / СЕВГИ ХИКОЯЛАРИ | Просмотров: 27 | | Теги: #newsuz, #Yangilik, #habarlar, #news, #uznews, #xabarlar, #ahborot, #Yangiliklar, #новости | Рейтинг: 0.0/0


Фарғонада махсус комиссия рухсати билан буюм бозорлари икки кун фаолият юритди - Daryo\n23:14, 30.07.2020 38035\nФарғонада махсус комиссия рухсати билан буюм бозорлари икки кун фаолият юритди\nФарғона вилоятидаги буюм бозорлари 29—30 июль кунлари фаолият юритди. Бу ҳақда Фарғона вилояти ҳокимлиги ахборот хизмати раҳбари Муҳаммаджон Обидов «Дарё»га маълум қилди.\nФарғона вилоятида коронавирусга қарши курашиш бўйича махсус комиссиянинг қарори билан икки кунга вилоятдаги барча туман ва шаҳарларда жойлашган буюм бозорларининг фаолият юритишига рухсат берилган. Фарғона вилояти ҳокимининг матбуот котиби Муҳаммаджон Обидов қандай сабабларга кўра комиссия бу қарорга келганига изоҳ берди.\n«Биринчидан, Фарғонада бошқа вилоятларга нисбатан коронавирусга чалинганларнинг сони жуда камлиги. Иккинчидан, Республика махсус комиссияси қароридан ташқари вилоят комиссиясининг қўшимча қарорлари асосида карантин қоидаларига жуда ҳам қатъий риоя қилинаётганлиги. Учинчидан, бозорларнинг кириш қисмида махсус дезинфекцияловчи тунеллар ташкил қилиниб, сотувчи ва харидор орасида 1,5-2 метр ижтимоий масофани ва шу каби карантин нормаларини тўла таъминлаш бўйича чоралар жорий этилган. Тўртинчидан, Қурбон ҳайити муносабати билан аҳолининг илтимосларига кўра, вилоят комиссияси ўзининг ваколати доирасида бу қарорни қабул қилинди», – деди Обидов.\nМониторинг натижаларига кўра, Марғилон ва Қўқон шаҳарларидаги улгуржи ҳамда чакана буюм бозорларига қўшни вилоятлар — Наманган ва Андижондан ҳам харидорлар келгани кузатилган.\nМуҳаммаджон Обидовнинг қўшимча қилишича, барча бозорларда белгиланган карантин нормаларига риоя қилган ҳолда савдо-сотиқ қилинган.\n«Бу бирдагина қабул қилинган қарор эмас. Вилоятдаги карантин ҳолатини ўрганиб чиқиб, аввалдан тайёргарлик кўрган эдик. Касаллик, асосан, чет элдан келган ва улар билан мулоқотда бўлганларда чиқяпти. Уларнинг барчаси ва оила аъзолари, мулоқотда бўлганлар карантинга олинган. Фарғона вилоятида аҳоли орасидан ҳозирча касал чиққани йўқ. Агар касаллик кўпайиб кетмаса, вазият юмшай бошласа, вилоят махсус комиссияси буюм бозорлар фаолиятига рухсат бериш масаласини яна қайта кўриб чиқиши мумкин», – деди вилоят ҳокимлигининг ахборот хизмати раҳбари.\nЎзбекистонда карантин чоралари эълон қилингандан буён 30 июль соат 17:00 ҳолатига кўра Фарғона вилоятида 251 нафар шахс коронавирусга чалингани қайд этилган. Шундан 225 нафари соғайган, бир нафари вафот этган.\nФарғонада коронавирусга қарши курашган 148 нафар шифокорга 4 млрд 658 млн сўм тўлаб берилди\nШуҳрат Ғаниев: Фарғонада уч ойлик дори-дармон захирасини яратиш учун 10 млрд сўмдан ортиқ маблағ ажратилди\n23:44, 27.09.2020 113179\n07:49, 03.10.2020 179116\n23:58, 22.09.2020 134891\n23:48 Бугун 1166\n23:35 Бугун 2134\n23:24 Бугун 2489\n23:06 Бугун 11766\n22:42, 23.10.2020 157192\n20:33, 23.10.2020 124030\n19:56, 24.10.2020 94356\n02:01 Бугун 89485


Ислом Каримов бизга қандай мерос қолдирди - Фарғона.Ру ахборот агентлиги\n16:08 msk, 6 Июль 2020\n09.09.2016 13:13 msk\nЎзбекистоннинг биринчи президенти Ислом Каримов вафот этгани тўғрисида расман эълон қилинганига ҳам бир ҳафта бўлди. Шу муносабат билан республика матбуоти, ТВ ҳамда Интернетнинг ўзбек сегментидаги мақола, кўрсатув ва шарҳлар марҳумнинг ватан ва миллат олдидаги буюк хизматларини қайд этиб уни кўкларга кўтарди. Аммо Каримовни мадҳ этиб,унга шон-шарафлар бағишлаётган ушбу фикрларга ҳамма ҳам қўшилаётгани йўқ. Лондондаги Шарқ ва Африка тадқиқотлари университетининг илмий ходими Алишер Илҳомов Фейсбукдаги ўзининг саҳифасида эълон қилган мақоласида ўзбекистонликларнинг қулоғи учун ноодатий бўлган фикрлар билдирилган. Таҳририятимиз ушбу мақолани ўзбек тилига ўгириб, ўқувчиларимиз эътиборига ҳавола қилишни лозим топди.\nПрезидент вафоти муносабати билан эълон қилинган уч кунлик мотам тугади (мен аза тутмаганим ҳам рост) ва энди Каримов ҳукмдорлиги нима билан якун топганини кўриб чиқсак ҳам бўлаверади. Бу республиканинг янги раҳбарияти ишни нимадан бошлаётганини аниқ тасаввур қилиш учун ҳам керак.\nДалилларни тақдим этмай туриб Каримов меросини қора ранга бўямоқчи эмасман. Ижобий ҳолатлар борлигини ҳам тан олиш жоиз. Холисалиллаҳи, бунақа ҳолатларнинг фақат учтасини келтира оламан (қанча уринмасамда, бундан ортиғини кўра олмаяпман).\n1.\tКаримов республикага раҳбар этиб тайинланган илк даврида қишлоқ жойларида яшайдиган аҳолига томорқа учун қўшимча ер участкалари тарқатилди ва бу кўпчиликнинг оғир кунларда тирикчилигини ўтказиб туришига далда бўлди. Шу билан бирга, сиёсий вазият ҳам барқарор изга тушди. Бироқ ўша қарорсамараси нинг излари аллақачон ўчиб кетди. Янги аср бошида аҳолининг аксарият қисми тирикчиликни ўтказиш учун меҳнат муҳожирлигига юз тута бошлади.\n2.\tКаримов миллатчилик кайфиятларини авж олдиришдан воз кечди ҳамда мамлакатда миллатлараро зиддиятлар келиб чиқишининг олдини ола билди. Каримов даврида русийзабон аҳоли ўзига нисбатан босимларни сезмади ҳисоб, шунинг учун бўлса керак, уларнинг баъзи вакиллари президентни илоҳийлаштириб ҳам юбордилар. Шунингдек, қўшни мамлакатда содир бўлган этник қирғин пайтида оқилона иш тутди, тўқнашувларга аралашмади, аммо қочоқларга бошпана берди. Бунинг учун унга раҳмат айтиш керак.\n3.\tТашқи сиёсатда Каримов Кремлнинг янги империя курсидан йироқлашиш йўлини ишлаб чиқди. Республиканинг янги раҳбарияти бу йўлдан воз кечмайдилар деб умид қиламан. Бу сиёсат Россиядан йироқлашувни англатмайди. У билан фақат дўстона муносабатда бўлиш керак. Бундан ортиғи ортиқ.\nБироқ Каримов бошқарувининг қатор салбий жиҳатлари мавжуд.\nМавжуд потенциални (табиий ресурслар, меҳнатга лаёқатли аҳоли) эътиборга олиб қиёсланадиган бўлса, республика иқтисодиёти ачинарли аволга тушиб қолган. Муаммонинг асосий параметрларини санаб ўтамиз:\n1.\tИқтисод ремитансга (пул жўнатмаларига) таяниб қолганидан бошласак. Меҳнат муҳожирларидан келаётган пул жўнатмаларига қарамликнинг бунчалик катта бўлиб кетиши мамлакат қашшоқлигининг аломатидир.\n2.\tЖон бошига ЯИМ (ялпи ички маҳсулот) кўрсаткичи бўйича дунё мамлакатлари орасида 125 ўриндан жой олиб, африка мамлакатлари қуршовида қолди.\n3.\tТўғридан-тўғри чет эл инвестициялари арзимаган даражада: 2015 йилда бир миллиард доллардан сал ошди, холос. Ўзининг табиий захиралар бойлиги ва аҳоли сони бўйича мақтана олмайдиган Грузия ўша йилда бир ярим млрд доллар инвестицияларни жалб эта олди.\n4.\tПостсовет мамлакатлари орасида энг заиф интернет Ўзбекистонда ва нисбатан қиммат. Бу соҳада биздан фақат Туркманистон ортда қолган.\n5.\tЎзбекистон ҳамон хом ашё етказиб берувчи мамлактлигича қолмоқда. Пахта толасини четга сотади, республиканингн ўзида арзимаган миқдорда ишланади, бу қўшимча қиймат иқтисодиётидан анча олис. Бироқ пахта ээкспортидан тушаётган пулларнинг қадри-қиймати сариқ чақага тенг, чунки бу пуллар юз минглаб одамларнинг мажбурий меҳнати эвазига ишлаб топилмоқда. Давлат ҳозиргача ношаффоф бўлиб қолаётган бюджетдан ташқари фондга валюта жамғариш учун амалда ўз фуқароларининг чўнтагига ўғирликка тушмоқда. Тутуриқсизлик шу даражага етиб бордики, ҳатто Женерал Моторз компаниясининг ишчи-ходимларини ҳам пахта теримига сафарбар қила бошладилар. Бу нарса тутуриқсизлик иқтисодиётидан бошқа нарса эмас.\nКАРИМОВ – ТИНЧЛИК КАФОЛАТИ?\nКўпчилик Каримов фуқаролик урушининг олдини олди, деган мақтовда якдил. Ҳолбуки бу ўта кулгили дастак. Мамлакатда ҳеч қачон фуқаролик уруши хавфи бўлмаган, чунки Молдова, Грузия, Тожикистон, Озарбайжон каби этник ёки регионал аломатлар бўйича бўлинмаган. Қорақалпоғистондан ташқари барча вилоятларда ўзбеклар аҳолининг мутлақ кўпчилигини ташкил этади. Бундан ташқари, қайси демократик мамлакатда сиёсатчилар сайловолди чиқишларида фуқаролик урушининг олдини олишга ваъда қилганларини кўргансиз? Бунақанги сиёсатчининг устидан кулишади. У ерларда сиёсатчилар ички душман тўғрисида чўпчакларни тўқимай, мамлакат ривожланишмнинг янги йўлларини таклиф этадилар. Истиснолар бор, аммо жуда арзимас даражада.\nКаримов ислом экстремизмини жиловлай олди? Гапнинг рости шуки, унинг ўзи ушбу муаммонингн катта қисми бўлган, аммо бу муаммони ҳал қилишга асло уринмаган. У мамлакат аҳолисига ё мен ё ээкстремистлар дея сунъий танлов қўйди. Аслида эса НАТО қўшинлари 2002 йилдаёқ Ўзбекистон Исломий ҳаракатига қақшатқич зарбалар бериб, ушбу таҳдидларига чек қўйди. Ўшандан бери каримов режими бу таҳдиддан “олабўжи” сифқатида фойдаланиб келади, ҳолбуки бу таҳдид ҳатто локал характерга эга бўлмаса ҳам.\nКаримов тарихга ўз халқини, шу жумладан, аёллар ва болаларни ўққа тутган президент номи остида колади. Қирғинда ҳалок бўлганларнинг сони 500 нафар атрофида (буларнинг ҳаммаси ҳужжатлаштирилган). Нима қилганда ҳам Андижонда ҳеч қанақа ислом экстремизми йўқ эди. Анжидонлик қочоқлар ватанидан йироқда аввалгидек тинч фаолият билан шуғулланаётганлари бу гапларнинг ёрқин далилидир.\nСИЁСИЙ ВА ҲУҚУҚИЙ РИВОЖЛАНИШ\nКаримов босиб ўтган йўлнинг ҳаммаси конституциявий меъёрлар поймол қилинишининг ёрқин мисоли бўлиб қолди. У қонунни истаганича бузиб келди ва бошқарувчилар бўғинини ва фуқарони қонунга таҳқиромуз назарда қарашга ўргатиб қўйди. Мирзиёев ҳам шундай клонлардан бири бўлиб, бунақаларнинг сони кўп. Суд-ҳуқуқий тизим бошдан-оёқ пулга сотиладиган порахўрлардан иборат, ижроя ҳокимиятига бўйсунади. Ҳокимият тақсимоти ҳақидаги гаплар қоғозда, холос. Инсон ҳуқуқлари ҳақида умуман гапирадиган эмас, бу соҳадаги аҳвол тубан даражада. Тергов органларида ва турмаларда қийноқлар қўллаш одатий ҳолга айланган. Бу рўйхатни давом эттиришим мумкин эди, бироқ яхшиси Human Rights Watch ҳисоботларга мурожаат қилинг, уларда батафсил баён қилинган ва ҳужжатлаштирилган.\nШунчалик кенг авж олганки, мамлакатни ривожланишда бир неча ўн йилларга ортга улоқтириб ташлайди. Телекоммуниеация соҳасидаги биттагина коррупциявий схема мамлакат бюджетининг 7 фоизига тенг миқдорда зиён етказди. Иқтисодиётнинг бошқа секторларида бунақанги схемалардан қанчадан-қанчаси ишлатилади? Мисол учун, МТС Ўзбекистонни тарк этмоқда, аммо инвесторлардан ҳеч ким унинг ўрнини эгаллашни истамаяпти. Каримов коррупциянинг олдини олиш механизмини яратгани йўқ, шунинг учун ҳам инвестициялар даражаси шунақанги паст даражада. Пора билан иш битириш ўзларига қимматга тушяпти. Сўнги мисол – Вымпелком 800 млн доллар жарима тўлади.\nИнвесторлар бор, аммо улар ҳукумат кафолати бўлсагина сармоя киритадилар. Демак, кимдир пора эвазига чўнтагини қаппайтиради, ўғирлик қилади, аммо бунинг учун арбитражда давлат бюджетидан, яъни сиз-билан бизнинг ҳисобимиз эвазига товон тўланади.\nБунақанги аҳволга тушган (аниқроғи, чуқур ўрага тушиб қолган) мамлакатни фақат ақл билан режалаштирилган ислоҳотлар қутқара олиши мумкин. Акс ҳолда, аҳвол бундан-да ёмонлашади. Аммо бу нарсаларни мирзиёевлар тушуниб етишига шубҳаланаман.


"Пахтакор"нинг "Локомотив"га қарши ўйинлардаги статистикаси қандай?\n19 ноябрь, 2021, 21:16\nТеглар:Пахтакор | Локомотив | Суперлига\nМаълумки, Суперлига 25-турида “Пахтакор” Тошкент дербисида “Локомотив” билан майдонга тушади.\nЖамоалар сафида дисквалификация билан боғлиқ йўқотишлар мавжуд эмас.\nЧемпионатлар тарихида жамоалар жами 35 бор тўқнаш келишган. Уларнинг 21 тасида “Пахтакор” ғалаба қозонган. 8 беллашувда дуранг натижа қайд этилиб, 6 марта “Локомотив” устун келган. Рақиб дарвозасига 75 та гол урган “Шерлар” 32 та тўп ўтказиб юборишган. 2020 йилги мавсумда ўзаро ўйинлар тарихидаги энг йирик натижа кузатилган. Ўшанда “Пахтакор” 7:0 ҳисобида муваффақиятга эришган. 2005 йилги беллашувда эса Анвар Солиев рақиб дарвозасига 5 та тўп киритган!\nСафардаги ўйинларда кўрсаткичлар шундай кўриниш олган: 9 ғалаба, 5 та дуранг ва 3 мағлубият. Голлар бўйича устунлик “Пахтакор” фойдасига - 40:19. Меҳмондаги “Пахтакор”нинг энг йирик ғалабаси - 6:1 натижаси 2005 йил кузатилган.\n“Локомотив” ва “Пахтакор” жамоалари ўртасидаги учрашув 20 ноябрь, шанба куни соат 16:15 да “Локомотив” стадионида бошланади.\nВидео "Локомотив" Қаршида "Насаф"ни таслим қилди (видео)


ДЕПУТАТ КОМИЛА КАРОМОВА МАҚСАДИГА ЕТДИ - Ўзбекистон овози газетаси\nҒузор туманидаги «Мўминобод» маҳалласида янги мактаб филиали қурилди\n– Ғузор туманидаги 21-мактаб «Ботош» қишлоғида жойлашган. «Мўминобод» қишлоғи билан унинг ўртасида 5 км. масофа бор. Мўминободлик болалар 21-мактабга ўқишга қатнашар эди, – дейди Ғузор туманидаги «Мўминобод» маҳалласи фаоли Амирҳотам Маҳмудов. – Тўғриси, қишнинг қорли, қировли, ёмғирли кунларида болалар шунча масофадаги йўлда қийналиб мактабга борарди. Айниқса, бу бошланғич синф ўқувчилари учун жуда қийин эди. Улар йўлда йиғлаб кетаётганига ўзим кўп гувоҳ бўлганман. Тасаввур қилинг, ичи китоб ва дафтарлар билан тўла сумкани 5 км. йўлга кўтариб кетиш жажжи бола учун қанчалар қийин. Айниқса, ёмғирли, қорли кунларда улар гоҳ йиқилиб, гоҳ суриниб, лой кўчалар оралаб мактабга кетарди. Йўл-йўлакай қайсидир боланинг сумкаси қўлидан тушиб кетар, баъзи ўқувчилар чарчаб қолиб, ора-сирада дарахтлар панасида дам олиб, кейин яна йўлда давом этарди. Хуллас, қишлоғимиз болалари учун мактабга бориб-келиш азоб эди.\n2014 йилдан бери қишлоғимизда мактаб қуриш бўйича тегишли ташкилотларга мурожаат қилиб келамиз. Уч-тўрт йил кутдик, масала ҳал бўлмади. Бу орада илтимос билан ариза ёзмаган ташкилотимиз, тақиллатмаган эшигимиз қолмади ҳисоб. Тоқатимиз тоқ бўлди, умидимиз кундан-кун сўниб борарди. Охири, депутатимиз Комила Каромовага мурожаат қилдик. Унинг ёрдами билан қишлоғимизда мактаб филиалини куриш масаласи 2019 йилги дастурга киритилди. Қурилиш ишлари шу йилдан бошланди. Мактабимиз қурилиши ниҳоялаб қолди. Лекин ҳали камчиликлари кўп. Депутатимиз бош-қош бўлиб турса, ҳамма иш охирига етади. Ёмғирли, қиш-қировли кунлар яқин. Маҳалламиз болалари мактаб яқин бўлишини ўйлаб, қанчалик қувонаётганини тушунган одам тушунади. Ҳаммамиз туманимиз ҳокимига, депутатимиз Комила Каромовага минг раҳмат айтамиз, ташкилотчилар, қурувчиларни дуо қиляпмиз...\n«Мўминобод» маҳалла фуқаролар йиғинида Файзиобод, Мўминобод, Дарвозакам, Тинчлик ва Батош қишлоқлари бор, 675 та хўжалик, 975 та оила ва 4288 нафар аҳоли истиқомат қилади.\nДепутат Комила Каромова бу муаммони ҳал этишга қаттиқ бел боғлади. Кунлаб, ҳафталаб, керак бўлса, ойлаб шу ҳудудда бўлди, мутасаддилар билан учрашди, таклифларини берди.\n– Туну-кун шу муаммони ечиш ҳақида ўйлардим. Болаларнинг қишнинг изғиринли, совуқ кунларида 5-6 км. узоқликдаги мактабга қандай қийинчиликлар билан қатнаши хаёлимдан кетмади. Тўғри, бутун бир мактаб қуриш, уни жиҳозлаш осон иш эмас, лекин мен ҳаммаси учун қатъий туришга, масалани охиригача ечишга жиддий киришдим. Чунки бунинг ортида бир эмас, минглаб фуқароларнинг, кўплаб оилаларнинг, юзлаб фарзандларимизнинг манфаати турибди. Бунга бефарқ қарашга ҳаққимиз йўқ, – дейди Комила Каромова суҳбат жараёнида.\nШундай қилиб маҳалла ҳудудидан ер ажратилди. Мутасадди ташкилотлар, шу масалага алоқадор барча идоралар вакиллари бу ерга жам бўлишди. Албатта, депутатимиз Комила Каромованинг ўзи ҳамма ишнинг бошида турди. Ёзнинг қуёшли, жазирама кунларида ҳам мактаб филиали қурилаётган ҳудуддан бир дақиқа бўлса-да, бошқа жойга кетмади. Ҳаммасини ўз назоратида ушлаб турди. Энг муҳими, бу ҳаракатлар бесамар кетмади.\nЭндиликда Мўминобод, Файзиобод қишлоқларининг болалари ўз уйига, қишлоғига яқин бўлган мактабга эга бўлишди. «Мўминобод» қишлоғида 120 нафар ўқувчи учун мўлжалланган мактаб филиали биноси қурилди. Ота-оналар олдинда турган қишнинг изғиринли, совуқли кунларидан хавфсирамайдиган бўлди. Чунки энди фарзандлари мактабга бориш учун 5-6 км. йўлни босиб ўтишига ҳожат қолмади...\nМаълумот ўрнида айтиш керакки, мактаб филиали дастурга асосан 2019 йилнинг 4-чорагида қуриб, фойдаланишга топширилиши режалаштирилган. Лекин қишлоқ аҳолисининг истагини инобатга олган ҳолда туман халқ таълими бўлими ички имкониятдан келиб чиқиб, мактаб филиали ўз фаолиятини 2019 йил 3 сентябрь куни бошлади. Очилиш маросими эса шу йилнинг октябрь ойида ўтказилиши кутилмоқда. Сабаби, дастурга кўра, таълим маскани учун парта ва столлар, доскалар, лаборатория жиҳозлари ва бошқа ўқув анжомлари 2019 йилнинг IV чорагида келтирилиши режалаштирилган ва туман молия бўлими режаси асосида молиялаштирилган.\nШунга қарамасдан таълим даргоҳи 21-мактабнинг асосий биносидан келтирилиган парта, доска ва стуллар билан ўз ишини бошлаб юборган. Мактаб филиалида 8 та синф хонаси бўлиб, 120 нафар ўқувчига мослаштириб қурилган ва ўғил-қизлар 2 сменада ўқитилмоқда.\nЎқучилар ҳам, ота-оналар ҳам хурсанд. Депутатнинг ўзи ҳам. Бугун Комила Каромова билан боғландик. Маълум бўлишича, депутат айни кунда ҳам Ғузор туманининг «Мўминобод» қишлоғида экан.\n– Мактабда ўқувчилар таҳсил олишни бошлаб юборишди. Лекин ҳали бир-иккита ечилиши керак бўлган масалалар бор. Ҳамма муаммо ҳал бўлгач, кўнглим хотиржам бўлсагина, кейин бу ердан кетаман, – дейди депутат...


Маҳаллада аҳоли бандлигини таъминлаш, даромад манбаларини шакллантириш учун имкониятлар етарли | O'zLiDeP\nМаҳаллада аҳоли бандлигини таъминлаш, даромад манбаларини шакллантириш учун имкониятлар етарли\nO’zLiDeP Жиззах вилоят Кенгаши Жамоатчилик билан алоқалар ва мафкуравий ишлар бўлими ҳамда партия Мирзачўл туман Кенгаши ташаббуси билан “Тараққиёт стратегияси: Маҳалла ободлиги – юрт ободлиги демакдир” деб номланган амалий мулоқот ташкил этилди.\nМирзачўл туманидаги Пахтазор ШФЙда бўлиб ўтган мазкур тадбирда халқ депутатлари Жиззах вилоят Кенгаши депутати Сабоҳат Азимова, халқ депутатлари туман Кенгашидаги O’zLiDeP депутатлик гуруҳи раҳбари Эржигит Эргашев, партия фаоллари, хотин-қизлар, ёшлар иштирок этишди.\nАйни пайтда тумандаги мавжуд 12 та маҳаллада аҳоли бандлигини таъминлаш, хотин-қизларни, ёшларни касб-ҳунарга ўқитиш, томорқачиликни ривожлантириш ва бошқа “ўсиш нуқталар”ини топиш борасида мутасадди ташкилотлар, ҳоким ёрдамчилари, сектор вакиллари билан депутатлар, партия фаоллари яқиндан ҳамкорликни йўлга қўйишган.\nТумандаги Пахтазор маҳалласида ўтказилаётган амалий мулоқот мазкур йўналишдаги ишларнинг узвий давоми бўлди. Мазкур маҳаллада 2900 нафардан ошиқ аҳоли истиқомат қилади. Уларнинг 753 нафарини хотин-қизлар, 623 нафарини ёшлар ташкил қилади. 38 нафар ёшлар расман ишсиз ҳисобланади. Тадбир давомида иштирокчилар бевосита томорқачилар ва тадбиркорлар билан мулоқот қилиш, ўзларини қизиқтирган саволларга жавоб олиш имконига эга бўлдилар. Энг аҳамиятлиси, барча томорқачилар, тадбиркорлик фаолиятларини бошлаш истагида бўлган маҳалладошларига амалий ёрдам кўрсатишга тайёр эканликларини билдирдилар.\nМаржона кўчасида истиқомат қилувчи Мавлон Қурбонов анъанавий экин турлари билан биргаликда 1 сотих майдонда Биогумус органик ўғит етиштириш билан шуғулланмоқда.\nСамарқанд кўчасида истиқомат қилувчи Холмурод Холмонов ҳам ўз томорқачисидан унумли фойдаланаётган инсонлардан бири. Томорқада етиштирилаётган маҳсулотлар оиласи дастурхонининг тўкинлигини таъминлаяпти. Эҳтиёждан ошиқ қисми бозорга олиб чиқилмоқда.\nМирзо Улуғбек кўчасида яшовчи Наргиза Юсупова эса паррандачилик билан шуғулланмоқда. Маҳалладаги 9-мактабда эса қуёнчилик фермаси ташкил қилинибди. Кўриниб турибдики, маҳаллада турли хил йўналишларда тадбиркорлик фаолиятини йўлга қўйиш мумкин экан.\nАмалий мисолларда кўрсатилган маҳалладошлар фаолияти тадбир иштирокчиларида катта таассурот қолдирди.


Роналду яна қанча муддат ўйнамоқчилигини айтди / CHAMPIONAT.asia\n23:54Александр Гейнрих: "Осиё чемпиони бўлган давримиз бўлди. Яна қачон шундай бўлади?" 8 23:39Сандро Тонали А Сериянинг май ойидаги энг яхши футболчиси бўлди 0 23:19АПЛ. "Челси" - "Лестер". Таркиблар аниқ! 2 22:58"Штутгарт" "Арсенал" ҳимоячисини тўлиқ сотиб олди 0 22:40Тен Хаг МЮ ва "Кристал Пэлас" учрашувини стадиондан туриб кузатиб боради 1 22:04"Айнтрахт" сардори: "Биз ушбу муваффақиятга лойиқ эдик" 3 21:45"Рейнжерс" дарвозабони тарихга кирди 2 21:27"Ёш футболчилар 1-2та машина олиб футболни тугатишни ўйламаслиги керак" — "Сеҳрли таёқча" Анвар Солиев билан интервью 14 21:12Футболимиз фидойиси хотирасига бағишланди 0 20:59Футзал. Олий лига. АГМК "Насаф"га ҳеч қандай имконият қолдирмади, чемпионларда ғалаба ва бошқа натижалар 0 20:39Франция чемпионатида 2021/22 йилги мавсумнинг энг яхши дарвозабони аниқланди 2 20:20Немис клуби еттинчи бор Европа Лигасида ғолиб чиқди 4 20:04Депай АПЛнинг қатор клублари қизиқишига сабаб бўлмоқда 0 19:51Моуринью: "Сэр Алекс "Манчестер Юнайтед"да 20 йилдан ошиқ фаолият юритди..." 10 19:48Olamsport: Нурмагомедовнинг навбатдаги жанги ва рақиби тасдиқланди, Фоминдан ажойиб камбэк ва бошқа хабарлар 0\nРоналду яна қанча муддат ўйнамоқчилигини айтди\nПортугалия ТЖ ҳужумчиси Криштиану Роналду терма жамоа миқёсида энг яхши тўпурар бўлгани туфайли ФИФА томонидан махсус соврин билан мукофотланганидан кейин ўз фикрлари билан ўртоқлашди.\n“Биринчи навбатда 20 йил давомида мен билан бирга терма жамоада ўйнаган барча жамоадошларимга раҳмат айтмоқчиман. Жаҳон рекорди 109 та гол эди, шунақами? Ҳозир эса мен уни 6 та голга яхшиладим. Бундан фахрланаман.\nМен жуда хурмат қиладиган ташкилот ФИФА томонидан махсус совринни қўлга киритдим. Шунингдек, оила-аъзоларимга ҳам миннатдорчилик билдирмоқчиман. Тез орада яна ота бўламан. Тарихдаги энг яхши тўпурар бўлиш ажойиб, бундан фахрланаман.\nМенда ҳали ҳам ўйнашга ва гол уришга иштиёқ бор. Беш ёшимдан футбол ўйнайман. Машғулотларга киришганимдаги мотивациям ҳам ҳали бор.\n37 ёшимга қарамай, ўзимни яхши ҳис қилмоқдаман. Қаттиқ меҳнат қилишда давом этаман ва ўйнашни хоҳлайман. Яна 4-5 йил давомида фаолиятимни давом эттиришимга умид қиламан. Агар танангизга яхши муносабатда бўлсангиз, у ҳам сизга керак бўлганда жавоб қайтаради”, дейди Роналду.\nТен Хаг МЮ ва "Кристал Пэлас" учрашувини стадиондан туриб кузатиб боради 1\n"Манчестер Сити" келаси мавсум учун уй либосини намойиш этди 10\nТен Хаг "Манчестер Юнайтед"га "Аякс" футболчисини олиб келмоқчи 1\n"Интер" Бастонини 60 млн евро эвазига "Сити"га сотмади. "Шаҳарликлар" таклифни кўтаришлари мумкин 1\nГюндоган испан гранди сафига ўтиши мумкин 3


«Биринчидан, ёшларнинг дастлабки тўловни тўлаш имконияти кам. Иккинчидан, фоиз ставкаси жуда юқори. Нега уни камайтирмас? Алмати, Нур-Султан ва Чимкентдаги ёшларни уй-жой билан таминлаш дастурини бошқа ҳудудларда ҳам татбиқ этиш керак, деб ҳисоблайман», - деди Нуртўре Жусип.\nШунингдек, Нуртўре Жусип ўз нутқида ёшларни маданий-ахлоқий тарбиялаш масалаларига алоҳида тўхталиб ўтди. У эшитувлар давомида билдирилган таклиф ва тавсиялар Ҳукумат томонидан қабул қилинишига умид билдирди.\nШунингдек, Сенат спикери Маулен Ашимбав ёшларни уй-жой билан таъминлаш бўйича чора-тадбирлар етарли эмаслигини таъкидлаган эди.\n«Айни пайтда ишлаётган ёшларни ижарага бериш бўйича дастур ишлаб чиқилмоқда. 2021 йил бюджетида Нур-Султан, Алмати ва Чимкент шаҳарларида 3 мингта ижарага бериладиган квартиралар сотиб олиш учун 21,6 миллиард тенге ажратилган. Бошқа тегишли дастурлар мавжуд. Аммо уй-жой масаласининг кескинлигини инобатга олсак, бу чора-тадбирларнинг барчаси ҳали ҳам етарли эмас», - деди Маулен Ашимбаев.


Оилавий муносабатлар (35): Эр-хотинга бирдек тегишли гаплар\nBy Камолиддин Иноятуллоҳ on 06/01/2021 БАХТЛИ ОИЛА МАҚОЛАЛАР Оилавий муносабатлар\nМаҳрум ким? Савобдан қуруқ қолган киши маҳрумдир.\nЭр-хотин иккингиз Аллоҳга яқинлаштирадиган ишларда бирга ҳаракат қилиб, мўл-кўл савобга эришиб, юксалиб боришингиз қандай ҳам яхши!\nЭр-хотин бирга ўтириб Аллоҳнинг китобини ўқиб-ўрганишингиз, Расулуллоҳ саллаллоҳу алайҳи ва салламнинг суннатларини дарс қилишингиз қандаям яхши!\nЭр-хотин Аллоҳнинг динини ўрганиб, динда билимдон бўлсангиз нақадар гўзал иш бўларди!\nЭр-хотин Пайғамбар саллаллоҳу алайҳи ва салламга салавот ва саломлар йўлласангиз, сизга Аллоҳнинг раҳмати ва мағфирати бўлади.\nАллоҳни кўп зикр қилувчи эркагу аёллар қаторида бўлсангиз, сизга Аллоҳнинг мағфирати ва улуғ ажр-мукофотлар бўлишидан севининг.\nЭр-хотин иккингиз ибодат қилишда, гуноҳлардан тийилишда ва бошингизга келадиган мусибатларга сабрли, тўғрисўз, тоат-ибодатли тақводор, махфию ошкор садақалар қилувчи ва саҳар пайтларида истиғфор айтувчи бўлсангиз, қандай ҳам яхши оила бўласиз. Тасанно!\nҲар иккингиз ота-онангизга совғалар бериб туринг, уларга тинмай яхшилик қилинг. Шунингдек, қариндошларга ва дўстларингизга ҳам ҳадялар бериб, кўнгилларини олишга интилинг.\nМеҳмоннинг ҳурматини жойига қўйиб иззат-икром қилсангиз, қўшниларга таомлар улашиб турсангиз, қандай ҳам яхши иш қилган бўласиз!\nҒазабни ютиш ва одамларнинг хато ва камчиликларидан ўтиб юборишда салафи солиҳлардан ибрат олиб, уларнинг йўлини тутинг.\nЭр-хотин бир-бирингизга тақво ва эзгуликларда ёрдам берсангиз ва аксинча, гуноҳ ва адоватда ёрдам бермасангиз, балки бундан бир-бирингизни қайтариб турсангиз, нақадар буюк савобга эга бўласиз.\nЭр-хотин бир-бирингизни ҳақни маҳкам ушлашга чорласангиз ва бу йўлда сабрли бўлишга ундасангиз, Аллоҳ таоло сизни зиён-заҳматга тушиб қолишдан сақлайди.\nИсломнинг беш устуни бўлган ибодатларни вақтида адо этсангиз ва Аллоҳ таоло сизни қачон ва қаерда бўлманг кўриб-кузатиб турганини ҳис қилиб ҳаёт кечирсангиз, мукофотига Аллоҳ сизни жаннатига мушарраф қилади.\nАллоҳ таоло мақтаган кишилардан ибрат олинг: “Гарчи ўзларида эҳтиёжлик ва камбағаллик бўлса-да ўзларини қўйиб, муҳожирларни ва эҳтиёжманд кишиларни муқаддам қўядилар” (Ҳашр, 9).\nТавба-тазарру ва ибодат билан Аллоҳга юзланган ҳамда Аллоҳ кўрсатган йўлда юрган зотлар йўлидан қадамма-қадам юринг.\nПайғамбарлар олиб келган Аллоҳнинг тўғри йўлига эргашинг.\nБуларнинг барига қўшимча тарзда эй азиз эр-хотинлар, Аллоҳга дуо қилинг. Исломга ва мусулмонларга нусрат беришини сўранг. Ўзингизни, фарзанду зурриётингизни, қолаверса барча муслим ва муслималарни Ўз ҳифзу ҳимоясида сақлашини Аллоҳдан сўраб, дуо қилинг. Фирдавс жаннатига киритишини ва у ерда Аллоҳнинг инъомига сазовор бўлган пайғамбарлар, сиддиқлар, Аллоҳ йўлидаги шаҳидлар ва солиҳ мўминлар билан бирга қилишини сўранг. Зеро, улар жаннатдаги энг яхши ҳамроҳлардир.\nAvvalgi maqolaҲидоя шарҳи | 190 | Талоқни аёл ихтиёрига ҳавола қилиш | Шайх Содиқ Самарқандий\nKeyingi maqola Чақалоққа оид ҳукмлар (14): Ақиқа вожибми ёки мустаҳаб? (1)


Шундай асарлар бўладики, ҳаётингни ўзгартириб юборади, дунёқарашингни, қалбингни ағдар-тўнтар қилиб ташлайди. Мактаб даврида Жек Лондоннинг “Мартин Иден“ асарини ўқиб бениҳоя таъсирланган эдим.\nТоғай Мурод асарлари рус тилига таржима қилинди\nЎзбекистон Миллий кутубхонасида истеъдодли ёзувчи ва таржимон Тоғай Муроднинг рус тилига таржима қилинган "Тарлан" китоби тақдимоти бўлиб ўтди. Москвадаги "РИПОЛ классик" нашриётида чоп этилган мазкур китоб тақдимотида шоир В. Файзулло, филология фанлари номзоди А. Улуғов, Ўзбекистон Ёзувчилар уюшмаси хорижий мамлакатлар...


Х асрда яшаб ўтган аллома Ибн Хавқалнинг Самарқанд шаҳри ва Пай ариғи тўғрисида ёзганлари – Imom Buxoriy xalqaro ilmiy-tadqiqot markazi\nHome / АЛЛОМАЛАР / Х асрда яшаб ўтган аллома Ибн Хавқалнинг Самарқанд шаҳри ва Пай ариғи тўғрисида ёзганлари\nХ асрда яшаб ўтган аллома Ибн Хавқалнинг Самарқанд шаҳри ва Пай ариғи тўғрисида ёзганлари\n29/08/2019\tАЛЛОМАЛАР 190 кўрилган\nХ асрда Бағдодда яшаб ижод қилган ва жуғрофия соҳасида катта олим саналган Абул Қосим ибн Ҳавқал ал-Маусилий ан-Насибий ўзидан аввалги сайёҳларнинг китобларини ўрганади ва 942 йил рамазон ойида саёҳатга чиқади. У Шимолий Африка, Испания, Сицилия, Месопотамия, Эрон ва Ҳиндистонда бўлади ва ўз кўрганларини китоб қилади.\nИбн Ҳавқал асарининг бизгача етиб келган бир неча қўлёзма нусхалари мавжуд бўлиб, улар Голландия, Туркия, Франция, Англия ва Германия сингари мамлакатларнинг кутубхоналарда сақланади. Шунингдек, асарнинг Истанбулдаги Тўпқапу саройи кутубхонасида ҳам бир нусхаси 3346-рақам билан сақланиб турибди. Ибн Ҳавқал асарининг айрим қисмлари рус тилига таржима қилинган. Жумладан, Е.К. Бетгер Самарқанд, Насаф, Кеш, Шош, Уструшана, Исбижоб ва Фарғона қисмларини (Тошкент-1957) рус тилига таржима қилган. Бундан ташқари, асарнинг “Мовароуннаҳр” қисми ҳам Ҳ. Мамадалиев ва Р. Худойберганов томонидан ўзбек тилига ўгирилган.\nУшбу «Китоб сурат ал-ард» (“Ернинг сурати китоби”) асари 977-978 йиллари ёзилган бўлиб, унда Самарқанд шаҳри ва музофоти тўғрисида кўп маълумотлар битилган.\nЖумладан, асар ўттизинчи бобининг кириш қисмида Самарқанд шаҳри ҳақида шундай сўз боради: “Шаҳарнинг қайси ерига назар ташласанг, у албатта сенга ёқимли туюлади. Қайси нарсага боқсанг, уни албатта гўзал ва ўзига мафтун этувчи деб топасан. Майдонлар ажралиб турибди, шаҳарни безаб турган ҳашаматли бинолар қад кўтариб турибди. У ерда сарв дарахлари чиройли экилган бўлиб, уларнинг ёнида ҳар хил ҳайвонларнинг – филлар, туялар, ҳўкизлар ва бошқа ёввойи ҳайвонларнинг ғаройиб шакллари ясалган. Улар худди бир-бирига ҳужум қилаётгандек ва бир-бирини синовчан кузатаётгандек, гўё жангга ёки беллашувга ҳозирланаётгандек бир-бирларига қарама-қарши қилиб қўйилган.\nҚандай ажойиб манзара, бунга қанча-қанча маблағлар сарф қилинган ва бу манзара одамларнинг қалбларини нақадар ҳайратга солади. Бу манзаралар бу ерлаги оқар сувларда ҳам акс этади ва жозибали ҳовузларнинг сатҳи тўхтамай тўлқинланиб туради. Албатта, бу оқилона фикр маҳсули! Шаҳарда қасрлар ва баланд қурилган бинолар зич жойлашган. Улар ҳашаматли турар жойлар ва муҳташам саройлардан иборат бўлиб, буларнинг ҳаммаси ўтмишда буюк ва шавкатли подшоҳлар ҳукм сурганлигидан далолат беради.\nСамарқанд шаҳрини қалъа девори ўраб туради, унинг тўрт дарвозаси бор. Улардан бири шарқ томонга қараган дарвоза Боб ас-Син деб аталган бўлиб, баландликда жойлашган. Унинг ёнидан кўп сонли зиналар орқали пастга ас-Суғд дарёсининг олдига тушилади. Ғарб томонга чиқувчи дарвоза Боб ан-Навбаҳор деб аталади, у ҳам баландликда жойлашган. Шимолий дарвоза Боби Бухоро, жанубий дарвоза эса Боби Кеш деб аталади.\nСамарқанд шаҳрида катта бозорлар ва барча катта шаҳарларда бўлганидек, маҳаллалар, ҳаммомлар, карвонсапройлар ва уйлар мавжуд. Самарқандда оқар сув мавжуд бўлиб, у шаҳарга бир қисми қўрғошиндан ясалган осма ариқ орқали кириб боради. Бу ариқни кўтариб ўтказиш учун тупроқдан баланд ғов бунёд этилган. Ас-Саёрифа маҳалласидаги бозорнинг ўртасида айрим ерларда тепаликнинг устига тошлар терилган бўлиб, унинг устидан сув ас-Саффорин маҳалласидан оқиб чиқади ва Боби Кеш дарвозаси орқали шаҳарга кириб боради. Бу осма ариқнинг сатҳи бутунлай қўрғошиндан ясалган. Гап шундаки, шаҳар атрофидан чуқур пастлик ўтган бўлиб, илгари ундан шаҳар деворининг қурилиши учун лой олинган. Натижада унинг ичидан қазиб олинган тупроқ ва лойнинг миқдорига яраша катта хандақ ҳосил бўлган.\nШу сабабли унинг устидан шаҳарга сув ўтказиш учун бу хандақ ичида баланд ғов қуриш зарур бўлган. Бу осма ариқ қадимий, исломдан олдинги вақтларда қурилган бўлиб, шаҳар бозорларининг ўртасидан, Расъ-ат-тоқ номли ердан, Самарқанднинг энг аҳолиси зич бўлган ердан ўтган. Бу осма ариқнинг икки томонида вақф ерлари жойлашган бўлиб, улардан олинадиган даромад уни таъмирлаш ва яхшилашга ишлатилган. Унга қишин-ёзин қараб туриш вазифаси оташпарастларга юклатилган бўлиб, махсус тузилган шартномага кўра, бунинг эвазига улардан ғазна учун жон бошидан олинадиган жизйа солиғи олинмаган”.\nБундан ташқари, ушбу тарихий манбанинг ўттизинчи бобида жумладан шундай дейилади: “Самарқанд тупроғи энг унумдор ва қуруқ тупроқлардан ҳисобланади, агар кўча ёқалардаги одамларнинг уйларидаги оқар сувлардан кўтариладиган буғланишлар ва улардаги зич ўсувчи тол дарахтлари кўп бўлмаганда, баъзи табибларнинг айтишича, ортиқча қуруқлик, албатта, уларга зарар келтирган бўлар эди. Бу ерда яшайдиганларнинг бинолари пахса ва ёғочдан қурилган.\nШаҳар аҳолиси ўзининг чиройи билан ажралиб туради. Улар сахийлик қилишда, ўзларига кўп харажат сарфлаш ва ғамхўрлик қилишда ортиқча ҳаракат қиладилар, бунда улар Хуросоннинг кўпчилик шаҳарларидан устун турадилар, шунинг учун ҳам бу ҳол уларнинг маблағларини камайтириб юборган. Самарқанд Мовароуннаҳр одамларининг тўпланиш еридир, Мовароуннаҳрдаги энг яхши одамлар Самарқандда тарбия олганлар.\nШаҳар билан энг яқин тоғлар орасидаги масофа бир енгил марҳалани ташкил қилади, фақат унга бевосита Кўҳак номли бир кичик тоғ туташган бўлиб, унинг этаги Самарқанд деворигача чўзилган. Унинг узунлиги бир милга тенг. Бу тоғдан шаҳар бинолари қурилиши учун тош ҳамда идишлар шунингдек, шиша идишлар ясаш учун ишлатиладиган лой ва оҳак қазиб олинади …”.\nШунингдек, ушбу тарихий китобнинг ўттиз биринчи боби Самарқанд атрофи ва ундаги ариқлар ҳақида бўлиб, унда қуйидагилар ёзилган:\n“Уларнинг сувлари Суғд дарёсидан оқиб келади… Сув тоғлар орасидаги ноҳиядан оқиб чиқиб, Бунжикатга, кейин эса “Турон боши” маъносини англатадиган Варағсар номли бир ерга етиб боради. Бу ердан Самарқанд ариқлари ажралиб чиқади ва водийнинг ғарбий қисмида Самарқанд томондаги рустоқлар уларга бевосита туташади. Водийнинг шарқий қисмидаги ариқлар эса Варағсар қаршисидаги Ғубор номли ердан бошланади, чунки айнан шу ерда тоғлар айрилиб, экин экиш ва ариқ ўтказиш мумкин бўлган ерлар бошланади. Варағсардан Наҳри Барш, Наҳри Бормиш ва Наҳр Башмин номли ариқлар бошланади. Наҳри Барш Самарқанд шаҳрининг ғарбий қисмигача оқиб бориб, ундан шаҳар ариқлари ва бу ариқлар бўйлаб бошидан охиригача жойлашган қишлоқларнинг ариқлари сув олади. Наҳри Бормиш шу ариқдан кейин жануб томонда жойлашган бўлиб, унинг бўйларида бошидан охиригача бир кунлик йул масофада қишлоқлар жойлашган. Башмин ариғига келсак, у Бормиш ариғидан жануброқдан оқиб ўтади ва бошидан охиригача жойлашган кўп сонли қишлоқларни суғоради, лекин у юқорида зикр этилган иккала ариқдан олдинроқ тугайди.\nБу анҳорларнинг энг каттаси Барш, кейин Бормишдир. Уларнинг иккаласида кийиклар юради. Бу ариқлардан кичикроқ ариқлар ажралиб чиққан бўлиб, уларнинг сони жуда ҳам кўп, шу туфайли улар ёрдамида қишлоқлар ва экинзорлар гуллаб яшнайди. Варағсардан катта ариқ охиригача майдонни Дарғам номли рустоқ эгаллайди унинг узунлиги 10 фарсах, эни эса тахминан тўрт ўлчовдан бир ўлчовгача. Бу ерда жойлашган рустоқлар Варағсар, Моймурғ, Санжарфағн ва Дарғам деб аталади. Ғубор ариғидан оқиб чиқадиган ариқлар қуйидагилардир, яъни: Наҳри Иштихон, Наҳри Синовоб ва Наҳри Бузможан”.\nУшбу китобда Иштихон тўғрисида шундай дейилади:\n“Синовоб ариғи Бузможан ариғининг орқасидан оқиб ўтиб, Видор рустоқига етиб боргунча бир неча қишлоқларни суғоради, сўнгра ундан ўтгандан кейин Иштихон туманининг охиригача оқиб боради ва бошидан охиригача тахминан икки марҳала масофада гўё бир яхлит қароғни ташкил қилади. Бузможан ариғи ундан пастроқда, шаҳар томонда жойлашган бўлиб, Бузможан номли рустоқни суғоради. Иштихон ариғининг бошидан тахминан тўрт фарсах масофагача унинг сувидан фойдаланилмайди, кейин у кичик ариқларга бўлинади. Иштихон шаҳрига етиб боргунча тўққиз фарсах майдонни суғоради. Кейин у Иштихон шаҳрини ва унинг рустоқларини суғоради. У мазкур ариқларнинг энг йириги ҳисобланади.\nБу ариқларнинг ҳаммаси Суғд дарёсидан ажралиб чиқадиган бошланғич ариқлардир. Дарёнинг ғарбий томонида то Самарқанддан ўтмагунча ундан бирорта ҳам ариқ ажралиб чиқмайди. Дарёнинг бошидан Самарқанд шаҳрига етгунча бўлган масофа йигирма фарсахдан кўпроқдир”.\nКитобда Пай ариғи тўғрисида жумладан шундай дейилган:\n“Дарё Самарқанддан тахминан икки кунлик йўл масофа бўйлаб оққанидан кейин ундан Пай номли ариқ ажралиб чиқади. Бутун Суғдда бошқа бундай ариқ йўқки, унинг бўйларида ишлов берилган ерларнинг майдони, аҳолининг зичлиги, деҳқонларнинг бойлиги, қасрларининг муҳташамлиги, қишлоқларининг гуллаб яшнаши ва истеҳкомларининг сони Пайникидан кўпроқ бўлса, у бутун Суғднинг юрагидир. Пай ариғидан кўплаб ариқчалар оқиб чиқади, лекин мен улар ҳақида аниқ маълумотга эга бўла олмадим. Бу ариқ икки кунлик йўлдан ортиқ майдонни суғоради”.\nКўриниб турибдики. Ибн Хавқал воқеликни имкон қадар холис ёритишга ҳаракат қилган. Ўтмишда ҳам Самарқанд ва унинг музофоти ҳақиқатда жуда чиройли, улуғвор, чинакам маънода жаннатмакон маскан бўлган.\nИмом Бухорий халқаро илмий тадқиқот маркази.\nИмом Бухорий халқаро илмий тадқиқот маркази илмий ходими\n Ибн Ҳавқал. Мовароуннаҳр. Араб тилидан таржима, изоҳлар муаллифи Ш.С. Камолиддин. Т., 2011.


Хитой Россиядан рекорд даражада нефть сотиб олди\nМай ойида Хитой Россияда ишлаб чиқарилган хом нефть импортини йиллик 55 фоизга (рекорд даражада) оширди. Натижада Россия ушбу ёнилғини Хитойга экспорт қилувчилар орасида Саудия Арабистонини сиқиб чиқарган ҳолда биринчи ўринни эгаллади. Бу ҳақда “Reuters”хабар берди.“Россия Хитойга нефть экспорт қилувчи давлатлар орасида биринчи ўринни эгаллади ва бир ярим йил давомида бу кўрсаткич бўйича етакчи бўлган Саудия Арабистонини иккинчи ўринга сиқиб чиқарди”, дейилади хабарда.Май ойида Россиядан нефть етказиб бериш ҳажми қарийб 8,42 миллион тоннани ташкил этган, бу кунига тахминан 1,98 миллион баррелга тенг. Бу апрель ойига нисбатан чорак баравар юқори.Нефть денгиз орқали ҳам, Шарқий Сибир-Тинч океани қувури орқали ҳам етказиб берилган.Нашрга кўра, бундай динамика хитойлик харидорларга маҳсулотга катта чегирмалар берилиши билан изоҳланади, чунки санкциялар фонида ҳамма давлатлар ҳам Россиядан нефть сотиб ололмайди.Маълумот учун, май ойида Саудия Арабистонининг Хитойга экспорт ҳажми йилига 8,7 фоизга ўсди. Ар-Риёд бутун ой давомида 7,82 миллион тонна хом нефтни Хитойга етказиб берди. Бразилия эса Хитойга 2,2 миллион тонна юк жўнатди, бу ўтган йилга нисбатан 19 фоизга кам.Эслатиб ўтамиз, Россиядан Ҳиндистонга нефть етказиб бериш 31 баробарга ошган. Манбаларга кўра, Москва Деҳлига 30 фоизлик чегирма таклиф қилган.\nнефть, хитой, россия\n© Sputnik / Алексей Бабушкин / Фотобанкка ўтишНефтепровод Россия-Китай\nРоссия нефтни Хитойга денгиз орқали ҳам, Шарқий Сибир-Тинч океани қувури орқали ҳам етказиб берган.\nМай ойида Хитой Россияда ишлаб чиқарилган хом нефть импортини йиллик 55 фоизга (рекорд даражада) оширди. Натижада Россия ушбу ёнилғини Хитойга экспорт қилувчилар орасида Саудия Арабистонини сиқиб чиқарган ҳолда биринчи ўринни эгаллади. Бу ҳақда “Reuters”хабар берди.\n“Россия Хитойга нефть экспорт қилувчи давлатлар орасида биринчи ўринни эгаллади ва бир ярим йил давомида бу кўрсаткич бўйича етакчи бўлган Саудия Арабистонини иккинчи ўринга сиқиб чиқарди”, дейилади хабарда.\nМай ойида Россиядан нефть етказиб бериш ҳажми қарийб 8,42 миллион тоннани ташкил этган, бу кунига тахминан 1,98 миллион баррелга тенг. Бу апрель ойига нисбатан чорак баравар юқори.\nНефть денгиз орқали ҳам, Шарқий Сибир-Тинч океани қувури орқали ҳам етказиб берилган.\nНашрга кўра, бундай динамика хитойлик харидорларга маҳсулотга катта чегирмалар берилиши билан изоҳланади, чунки санкциялар фонида ҳамма давлатлар ҳам Россиядан нефть сотиб ололмайди.\nМаълумот учун, май ойида Саудия Арабистонининг Хитойга экспорт ҳажми йилига 8,7 фоизга ўсди. Ар-Риёд бутун ой давомида 7,82 миллион тонна хом нефтни Хитойга етказиб берди. Бразилия эса Хитойга 2,2 миллион тонна юк жўнатди, бу ўтган йилга нисбатан 19 фоизга кам.\nЭслатиб ўтамиз, Россиядан Ҳиндистонга нефть етказиб бериш 31 баробарга ошган. Манбаларга кўра, Москва Деҳлига 30 фоизлик чегирма таклиф қилган.\nРоссия газининг Хитойга оқими ҳам ортиб бормоқда. Хусусан, “Газпром” январдан майгача Хитойга қувур орқали газ етказиб беришни ўтган йилнинг беш ойига нисбатан 67,5 фоизга оширган. Хитойнинг 2011 йилдан 2021 йилгача бўлган вақт давомидаги табиий газга бўлган талаби бутун жаҳон талаби ўсишининг 32 фоизини таъминлаган.


Дуда: НАТО Польшада сезиларли даражада кўп қўшин жойлаштириши лозим\nПольша президенти Анжей Дуда ўз мамлакати ва минтақани Россия тажовузидан ҳимоя қилиш учун НАТОни Шарқий Европада сезиларли даражада кўп қўшин ва техника жойлаштиришга чақирди. Бу баёнотни Дуда 18 январь куни НАТОнинг Брюсселдаги қароргоҳига қилган ташрифи чоғида берди.\n“Россия сўнгги пайтларда тажовузкорона демаслик қийин бўлган хатти-ҳаракатларни амалга оширмоқда”, деди Польша президенти Анжей Дуда Брюсселда НАТО бош котиби Йенс Столтенберг билан бирга берган матбуот анжуманида.\nЎз навбатида, Йенс Столтенберг НАТОнинг шу йил июлида Варшавада ўтадиган саммитидан кейин Польшада альянс қўшинлари ҳар доимгидан ҳам кўпроқ бўлишини билдирди.\nЎтган ҳафта Россия Ғарбий ҳарбий округда учта янги дивизия жойлаштириш режасини очиқлаганди. Бу қадам Москва томонидан “НАТОнинг ёйилиш хавфига жавоб” ўлароқ таъвил қилинган.


Интернетга эгаси билан ўйнашни яхши кўрадиган кичик тойчоқ видеолари жойлаштирилди\n08:11 / 20.08.2015\nБарча кичик ўлчамдаги тойчоқлар ўзларининг шижоатлари ва дўстона очиқликлари билан ажралиб турадилар. Бироқ видеода тасвирланган бу кичкинтой ўзининг бошқа “оға-иниларидан” кўра одамлар билан ўйнашни афзал кўради.\nBored Panda нашрининг ёзишича, Сэмми лақабли тойчоқ Буюк Британиядаги фермада дунёга келган. Видеода у бор-йўғи 3 кунлик бўлсада, бироқ катта отларга ўхшаб чопа олишини кўриш мумкин.\n"Бу кичкина жонзот ўзидан қанча бахтни тараётганига қаранг. У ферма эгаси Стерлинг кетидан югуриб юришни хуш кўради.\nСэмми ҳали болакай, бироқ у улғайганда ҳам кичкиналигича қолади: мини-отлар камдан-кам ҳолда яғринигача бир метргача баландликка ета олади", дейилади хабарда.\nБу от зот тури ХІХ асрнинг охирида, Буюк Британияда конларда болалар меҳнати тақиқлангандан ва уларнинг ўрнини боса олувчи шундай кичик ишчилар қидиришга тўғри келгандан кейин чиқарилган. Ҳозир отлар хайриятки шахталарда меҳнат қилмайдилар, улар уй ҳайвонлари сифатида кўпайтирилади.\nСэммининг асосий вазифаси қувнаб, атрофдагиларни ўзининг қувончи билан хушнуд қилишдан иборат. Сэмми ўзининг кичик ёшига қарамасдан бу вазифасини аъло даражада бажармоқда.


Халқ банкининг энг яхши логотипи учун пул мукофоти! – Қорақалпоғистон Ахборот Агентлиги\n26 февраль 2018, 8:51 1398\n– ечимнинг ифодалилиги;\n– танлов мавзусига мослиги;\n– мавзуни очиб бериш чуқурлиги;\n– ижодий ёндашув;\n– ўзига хослик;\n– логотип кўринишининг креативлилиги ва янгилиги (янги логотип амалдагисига ўхшаш бўлмаслиги керак).\nТанловга тақдим этиладиган битта файлнинг ўлчами 0.5 дан 3 Мb гача, формати – (jpeg, png, PDF) бўлиши лозим.\n• машҳур кишилар – таниқли мусиқачилар, ёзувчилар, спортчилар, бошловчилар, фотосуратлари ёки тасвирлари, ҳаёлий персонажлар (мультфильм қаҳрамонлари ва ҳ.з.), кинофильмлар, мультфильмлардан кадрлар, китобларга иллюстрациялар;\n– дизайнернинг ФИО, ёши, мулоқот учун маълумотлари (телефон, e-mail)


Озарбайжонда карантин 31 кунга узайтирилди | Qalampir.uz\nОзарбайжонда карантин 31 кунга узайтирилди\nОлам\t01 Май 18:26 2812\nОзарбайжон ҳукумати мамлакатда махсус карантин режимини 31 майгача узайтирди. Бу ҳақда бугун, 1 май куни республика Вазирлар Маҳкамаси ҳузуридаги тезкор штаб маълум қилди.\n“Мамлакатда жорий этилган махсус карантин режимининг муддати 31 май соат 00:00 га қадар узайтирилди”, дейилади хабарда. Таъкидланишича, қарор “Озарбайжонда коронавирус инфекцияси билан боғлиқ санитария-эпидемиология ҳолати, бошқа мамлакатларда кўрилаётган профилактик чоралар, шунингдек, Жаҳон соғлиқни сақлаш ташкилотининг тавсиялари таҳлил қилингандан кейин” қабул қилинган.\nШунингдек, вируснинг аҳоли ўртасида тарқалиши ва тикланиш динамикасини ҳисобга олган ҳолда, илгари киритилган бир қатор чекловларни юмшатиш тўғрисида қарор қабул қилинди.\nШу билан бирга, юмшатиш чоралари босқичма-босқич мамлакатнинг турли шаҳар ва туманларида амалга оширилади. Хусусан, 4 май куни соат 00:00 дан бошлаб Боку, Сумгаит, Ганжа, Ленкоран ва Апшерон вилояти (Боку билан туташган) давлат тузилмалари ходимларининг маълум қисми ўз фаолиятини қайта тиклайди. Барча хусусий савдо дўконлар, сартарошхоналар ва гўзаллик салонлари ишлашни бошлайди.\nМаълумот ўрнида, коронавирус сабабли 5 апрелдан бошлаб мамлакатда ҳаракатга чеклов жорий этилди. Камдан-кам ҳолатлардан ташқари, барча фуқароларга яшаш жойини фақат маълум ҳолатларда ва маълум бир вақт ичида СМС-рухсат тизими орқали тарк этишлари мумкинлиги белгилаб берилди. 18 апрель куни махсус карантин режими 4 майгача узайтириш тўғрисида қарор қабул қилинди.\nОперацион штаб маълумотларига кўра, Озарбайжонда коронавирус инфекциясининг 1 804 ҳолати қайд этилган, 1325 киши шифо топган бўлса, 24 бемор вафот этган.\n01 Июнь 08:05 36494\n02 Июнь 19:50 20754\n31 Май 15:42 20245\n31 Май 18:09 19863